open-index/open-wikipedia-markdown huggingface dataset:
കനകസിംഹാസനം

രാജസേനൻ സംവിധാനം ചെയ്‌ത് 2007-ൽ പുറത്തിറങ്ങിയ മലയാളചലച്ചിത്രമാണ് **കനകസിംഹാസനം**. രാജസേനൻ-ജയറാം കൂട്ടുകെട്ടിൽ പുറത്തിറങ്ങിയ ഈ ചിത്രം നാടകനടനായ രാജാപാർട്ട് കനകാംബരന്റെ ജീവിതത്തിൽ വന്ന അപ്രതീക്ഷിത മാറ്റങ്ങളുടെ കഥപറയുന്നു. സുനിത പ്രോഡക്ഷൻസ് ബാനറിൽ എം. മണി നിർമ്മിച്ച്  അരോമ റിലീസ് കേരളത്തിൽ വിതരണം ചെയ്തിരിക്കുന്നു. ഈ ചലച്ചിത്രത്തിന്റെ കഥ രാജസേനൻ ആണ് എഴുതിയത്. തിരക്കഥ, സംഭാഷണം എന്നിവ നിർവ്വഹിച്ചത് ബിജു വട്ടപ്പാറ ആണ്.

## അഭിനേതാക്കൾ
* ജയറാം - കാസർഗോഡ് കനകാംബരൻ/സൂര്യനാരായണൻ 
* ജനാർദ്ദനൻ- ഉപേന്ദ്ര വർമ്മ, വലിയ അമ്മാവൻ 
* ഭീമൻ രഘു- രാധകൃഷ്ണ വർമ്മ, ചെറിയ അമ്മാവൻ 
* കലാശാല ബാബു- ഗുരുജി ഇന്ദ്രസേന റെഡ്ഢി 
* ടോം ജേക്കബ്- ഫിലിപ്പോസ് 
* സുരാജ് വെഞ്ഞാറമൂട്- മാർത്താണ്ഡം ഗോപാലൻ 
* സാജു കൊടിയൻ- അവരാച്ഛൻ 
* കൊച്ചുപ്രേമൻ- റെഡ്ഢി 
* കിരൺ രാജ്-നരസിംഹ രാജു 
* കാർത്തിക - മാർത്താണ്ഡം ഭാരതി
* ലക്ഷ്മി ഗോപാലസ്വാമി- കാഞ്ചനലക്ഷ്മി
* സുബി സുരേഷ് - ത്രിപുരസുന്ദരി 
*

## സംഗീതം
രാജീവ് ആലുങ്കൽ എഴുതിയ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്. ഗാനങ്ങൾ മനോരമ മ്യൂസിക്ക് വിപണനം ചെയ്തിരിക്കുന്നു.
; ഗാനങ്ങൾ
# പ്രിയതമേ – കെ. ജെ. യേശുദാസ്, കെ. എസ്. ചിത്ര
# സുന്ദരനോ – സുജാത മോഹൻ
# അഴകാന – ശങ്കരൻ നമ്പൂതിരി, ഗംഗ, പ്രിയ
# സുന്ദരനോ – സുജാത മോഹൻ, എം. ജയചന്ദ്രൻ, കോറസ്

## അണിയറ പ്രവർത്തകർ
* ഛായാഗ്രഹണം: കെ. പി. നമ്പ്യാന്തിരി
* ചിത്രസം‌യോജനം: രാജാ മുഹമ്മദ്
* കല: ബോബൻ
* നിർമാണ നിയന്ത്രണം : അരോമ മോഹൻ 
* നൃത്തം: ശാന്തി, സുജാത
* സംഘട്ടനം: പഴനി രാജ് 
* വസ്ത്രാലങ്കാരം: മനോജ് ആലപ്പുഴ, ദുരൈ
* മേക്കപ്പ് :പി ജയചന്ദ്രൻ 
*
* ലാബ്: ജെമിനി കളർ ലാബ്
* എഫക്റ്റ്സ്: അരുൺ, സീനു
* ശബ്ദമിശ്രണം: രാജാകൃഷ്ണൻ
* പ്രോഡക്ഷൻ എക്സിക്യൂട്ടീവ്: എസ്. മുരുകൻ
* ചീഫ് അസ്സിയോറ്റ് ഡയറക്ടർ :മേലില രാജശേഖരൻ 
*
*
*
*
*
*
* അസിസ്റ്റന്റ് ഡയറക്ടർ : വി ബോസ്

## പുറത്തേക്കുള്ള കണ്ണികൾ
* 
* ''കനകസിംഹാസനം''  – മലയാളസംഗീതം.ഇൻഫോ

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
വക്കം

kadavathur

കേരളത്തിലെ തിരുവനന്തപുരം ജില്ലയിലുള്ള ഒരു ഗ്രാമമാണ്‌ **വക്കം**. തിരുവനന്തപുരം നഗരത്തിൽ നിന്നും 35 കിലോമീറ്റർ അകലെയാണ്‌ ഈ ഗ്രാമം സ്ഥിതിചെയ്യുന്നത്. കായൽ ജലത്താൽ ചുറ്റപ്പെട്ടുകിടക്കുകയാണ്‌ ഈ പ്രദേശം. അഞ്ചെങ്ങോ, കടയ്ക്കാവൂർ, വെട്ടൂർ, ചെറുന്നിയൂർ, മണമ്പൂർ എന്നിവയാണ്‌ അടുത്തുള്ള പഞ്ചായത്തുകൾ. 9 കിലോമീറ്ററിനുള്ളിലുള്ള രണ്ട് പട്ടണങ്ങളാണ്‌ വർക്കലയും, ആറ്റിങ്ങലും.

## അവലംബം
ലൂമിയേ സഹോദരന്മാർ

ചലച്ചിത്രഛായാഗ്രഹണത്തിന്റെ (സിനിമാട്ടോഗ്രഫി) തുടക്കക്കാരായ ഫ്രഞ്ച് സഹോദരന്മാരാണ് **ലൂമിയേ സഹോദരന്മാർ** എന്നറിയപ്പെടുന്ന **അഗസ്‌തെ ലൂമിയേ**യും (1862-1954) **ലൂയി ലൂമിയേ**യും (1864-1948). 1895-ൽ അവർ രൂപകല്പന ചെയ്ത സിനിമാട്ടോഗ്രാഫിന് പേറ്റന്റ് ലഭിച്ചു. സെക്കൻഡിൽ 16 ഫ്രെയിമുകൾ കടന്നുപോകുന്ന രീതിയിൽ സംവിധാനം ചെയ്ത ഒരു പ്രൊജക്ടറും ക്യാമറയും ചേർന്നതായിരുന്നു ഇത്. അതേവർഷംതന്നെ ആദ്യത്തെ ചലച്ചിത്രം നിർമിച്ചു. ലോകത്തെ ആദ്യത്തെ സിനിമാശാലയും പാരീസിൽ തുറന്നു. നിത്യജീവിതസംഭവങ്ങളായിരുന്നു, ലൂമിയേ സഹോദരന്മാർ പകർത്തിയ ചിത്രങ്ങൾ. തൊഴിലാളികൾ ഫാക്ടറി വിടുന്ന രംഗം ചിത്രീകരിക്കുന്ന ചലച്ചിത്രത്തോടെ (1895) ലോകസിനിമയുടെ ചരിത്രം തുടങ്ങി.

## അവലംബം


വർഗ്ഗം:ചലച്ചിത്രം
വർഗ്ഗം:ചലച്ചിത്രത്തിന്റെ അഗ്രഗാമികൾ
വില്യം ഗോപാലവ

സിലോണിന്റെ അവസാനത്തെ ഗവർണർ ജനറലും, 1972-ൽ ശ്രീലങ്ക, റിപ്പബ്ലിക് ആയതിനു ശേഷം രാജ്യത്തിന്റെ ആദ്യത്തെ (നോൺ എക്സിക്യുട്ടീവ്) പ്രസിഡണ്ടുമാണ്‌ **വില്യം ഗോപാലവ**(സെപ്റ്റംബർ 17 1897 - ജനുവരി 31 1981). 1962 മുതൽ 1972 വരെ 10 വർഷമാണ്‌ ഇദ്ദേഹം സിലോണിന്റെ ഗവർണർ ജനറലായി സ്ഥാനം വഹിച്ചിരുന്നത്.

## പുറമെ നിന്നുള്ള കണ്ണികൾ
* Sri Lanka Government Web site
* William Gopallawa's presidential Flag on crwflags.com
*   Methek Kathawa  '''Divaina''' 
## അവലംബം

വർഗ്ഗം:1897-ൽ ജനിച്ചവർ
വർഗ്ഗം: 1981-ൽ മരിച്ചവർ
വർഗ്ഗം:സെപ്റ്റംബർ 17-ന് ജനിച്ചവർ
വർഗ്ഗം:ജനുവരി 31-ന് മരിച്ചവർ

വർഗ്ഗം:ശ്രീലങ്കൻ പ്രസിഡണ്ടുമാർ
വൈദ്യുതകാന്തം

വൈദ്യുത പ്രവാഹത്തിലൂടെ കാന്തിക സ്വഭാവം കൈവരിക്കുന്ന തരം കാന്തങ്ങളാണ് **വൈദ്യുത കാന്തങ്ങൾ**. വൈദ്യുത പ്രവാഹം നിലക്കുന്നതോടെ ഇവയുടെ കാന്തിക ക്ഷേത്രം അപ്രത്യക്ഷമാകുന്നു.

വൈദ്യുതി സം‌വഹിക്കുന്ന ഒരു ചാലകം അതിനു ചുറ്റും ഒരു കാന്തിക ക്ഷേത്രം സൃഷ്ടിക്കുന്നു. ഇത് ഒരു ലളിതമായ വൈദ്യുത കാന്തമായി കണക്കാക്കാം. ഇങ്ങനെയുണ്ടാകുന്ന കാന്തിക ക്ഷേത്രത്തിന്റെ അളവ് പ്രവഹിക്കുന്ന വൈദ്യുതിയുടെ അളവിന് നേർ അനുപാതത്തിലായിരിക്കും. 

ചാലകത്തെ ഒരു ചുരുളാക്കി വയ്ക്കുമ്പോൾ ഇത്തരത്തിൽ ഉണ്ടാകുന്ന കാന്തിക ക്ഷേത്രത്തിന്റെ അളവ് കൂടുന്നു. അപ്പോൾ ചുരുളിന്റെ ഓരോ ചുറ്റും(turn) നിർമ്മിക്കുന്ന കാന്തിക ബലരേഖകൾ ചുരുളിന്റെ അക്ഷത്തിലൂടെ കടന്നു പോകുകയും അങ്ങനെ തീവ്രത കൂടിയ കാന്തിക ക്ഷേത്രം സം‌ജാതമാകുകയും ചെയ്യുന്നു. ഒരു നീണ്ട കുഴലിന്റെ ആകൃതിയിലുള്ള കമ്പി ചുരുളിനെ സോളിനോയിഡ് എന്നു പറയുന്നു. ഉഴുന്നു വടയുടെ ആകൃതിയിൽ വളച്ച സോളിനോയിഡിനെ ടോറോയിഡ് എന്നു പറയുന്നു. ഒരു ഫെറൊ മാഗ്നറ്റിക് പദാർത്ഥം(ഉദാ:ഇരുമ്പ്) കൊണ്ട് നിർമ്മിച്ച കോർ ചുരുളിനുള്ളിൽ വച്ചാൽ കൂടുതൽ ശക്തിയുള്ള കാന്തിക ക്ഷേത്രം നിർമ്മിക്കാൻ സാധിക്കും. ഫെറോമാഗ്നറ്റിക് പദാർത്ഥത്തിന്റെ ഉയർന്ന കാന്തിക പെർമിയബിലിറ്റി μ, കാന്തിക ക്ഷേത്രത്തെ ആയിരക്കണക്കിന് മടങ്ങ് വർദ്ധിപ്പിക്കുന്നു.
വൈദ്യുത കാന്തത്തിൻറെ കാന്തശക്തി വർദിപ്പിക്കാൻ ഉള്ള മാർഗ്ഗങ്ങൾ സോളിനോയിഡിനുള്ളിൽ പച്ചിരുമ്പ് കോർ വയ്ക്കുക,കമ്പി ചുറ്റുകളുടെ എണ്ണം കൂട്ടുക.വൈദ്യുത പ്രവാഹ തീവ്രത കൂട്ടുക
ഹോക്കിങ് വികിരണം

ക്വാണ്ടം പ്രഭാവം മൂലം ഒരു തമോദ്വാരം പുറപ്പെടുവിക്കുന്ന ബ്ലാക്ക് ബോഡി വർണ്ണശ്രേണിയിലെ താപവികിരണങ്ങളാണ്  **ഹോക്കിങ് വികിരണം ** (അഥവാ **ബെക്കെൻസ്റ്റീൻ-ഹോക്കിങ് വികിരണം**). ഭൌതികശാസ്ത്രജ്ഞനായ സ്റ്റീഫൻ ഹോക്കിങ്ങ് 1974-ൽ ഇതിന്റെ നിലനില്പിനെപ്പറ്റി തെളിവ് നൽകുകയുണ്ടായി. കുറച്ച് കാലങ്ങൾക്ക് ശേഷം ജേക്കബ് ബെക്കെൻസ്റ്റീൻ എന്ന ഭൌതികശാസ്ത്രജ്ഞൻ തമോദ്വാരങ്ങൾക്ക് തിട്ടപ്പെടുത്താവുന്ന പൂജ്യമല്ലാത്ത ഊഷ്മാവും എൻറ്റ്രോപ്പിയും ഉണ്ടാവുമെന്ന് പ്രവചിച്ചു. ഈ രണ്ട് ശാസ്ത്രജ്ഞരേയും മാനിച്ചാണ് ഇതിന് ഈ പേര് നൽകിയത്.

വർഗ്ഗം:തമോദ്വാരം
വർഗ്ഗം:ക്വാണ്ടം ഭൗതികം
വർഗ്ഗം:താപഗതികം
കുമ്പളം (എറണാകുളം)

എറണാകുളം ജില്ലയിലെ  വേമ്പനാട്ട് കായലിൽ സ്ഥിതിചെയ്യുന്ന ഒരു തുരുത്ത് ഗ്രാമമാണ്‌ **കുമ്പളം**. ഇത് എറണാകുളം ജില്ലയിലെ പള്ളുരുത്തി ബ്ലോക്ക് പഞ്ചായത്തിലെ (മരട് പഞ്ചായത്ത് മുനിസിപ്പാലിറ്റി ആകും മുൻപ് വൈറ്റില ബ്ലോക്ക് പഞ്ചായത്ത്)  കുമ്പളം ഗ്രാമ പഞ്ചായത്തിൽ ഉൾപ്പെടുന്നു.ദേശീയപാത 544 ഈ ഗ്രാമത്തിലൂടെ കടന്നു പോകുന്നു.കൊച്ചി കോർപ്പറേഷനിലെ ഇടക്കൊച്ചി, വെല്ലിംഗ്ടൺ ഐലൻറ്, തേവര എന്നീ പ്രദേശങ്ങളും ,മരട് മുനിസിപ്പാലിറ്റിയിലെ നെട്ടൂരും ഈ ഗ്രാമവുമായി ജലാതിർത്തി പങ്കിടുന്നു. ടൂറിസം സാധ്യതകൾ ഏറെയുള്ള ഒരു ജലാഭിമുഖ ഗ്രാമമാണ് കുമ്പളം.

## അതിർത്തികൾ
തെക്കുഭാഗം കൈതപ്പുഴക്കയൽ കഴിഞ്ഞ് ആലപ്പുഴ ജില്ലയിലെ അരൂർ. പടിഞ്ഞാറ്   ഇടക്കൊച്ചി കായൽ കഴിഞ്ഞ് കൊച്ചിൻകോർപ്പറേഷനിലെ ഇടക്കൊച്ചി. വടക്ക് കായൽ കഴിഞ്ഞ് കൊച്ചിൻ കോർപ്പറേഷനിലെതേവര. കിഴക്ക്  നെട്ടൂർ കായൽ കഴിഞ്ഞ് മരടു് ഗ്രാമപ്പഞ്ചായത്തിലെ (ഇപ്പോൾ മരടു് മുനിസിപ്പാലിറ്റി) നെട്ടൂർ. കുമ്പളം ഗ്രാമപ്പഞ്ചായത്തിലെ മാടവനയും പനങ്ങാടും.തീരദേശ റെയിൽ‌വെയുടെ ഒരു സ്റ്റേഷൻ കുമ്പളത്തുണ്ട്.

## എത്തിച്ചേരാൻ
എറണാകുളത്തുനിന്നും തീവണ്ടിയിൽ കുമ്പളം സ്റ്റേഷനിൽ ഇറങ്ങാം. ബസ്സിന്‌ തേവരഫെറി ബസ്സിന്‌ തേവരഫെറിയിലിറങ്ങി ബോട്ട് വഴി കുമ്പളം നോർത്തിൽ എത്താം.വൈറ്റിലയിൽനിന്നും കുമ്പളം, ആലപ്പുഴ, ചേർത്തല, അരൂർ ബസ്സിലൂടെ ദേശീയപാതയിലൂടെ തൈക്കൂടം, കുണ്ടന്നൂർ, നെട്ടൂർ, മാടവന ജംഗ്‌ഷൻ വഴി  എത്തിച്ചേരാം.

വർഗ്ഗം:കേരളത്തിലെ ദ്വീപുകൾ
പി.ആർ. പിഷാരോടി

കാലാവസ്ഥാ ഗവേഷണരംഗത്തെ പ്രശസ്തനായ ഒരു ഭാരതീയ ശാസ്ത്രജ്ഞനാണ് **ഡോ.പി.ആർ.പിഷാരോടി**. 1909 ഫെബ്രുവരി 10-ന് കൊല്ലങ്കോടുള്ള കുന്നത്താട്ട് പിഷാരത്ത് ജനിച്ചു. കുന്നത്താട്ട് പിഷാരത്ത് രാമപിഷാരടി എന്നതാണ് പൂർണനാമം.ശിവരാമകൃഷ്ണൻ ലക്ഷ്മി പിഷാരസ്സ്യാർ എന്നിവർ മാതാപിതാക്കളാണ്.കേരളത്തിൽ പ്രാഥമിക വിദ്യാഭ്യാസം പൂര്‌ത്തിയാക്കിയ ശേഷം അദ്ദേഹം തൃച്ചിനാപ്പിള്ളിയിലെ സെൻറ് ജോസഫ് കോളേജിൽ നിന്നും ഭൌതികശാസ്ത്രത്തിൽ ബി എയും  മദ്രാസ് സർവകലാശാലയിൽ നിന്നും എം എ ബിരുദങ്ങളും നേടി.1932 -41 വരെ മദ്രാസ് ലൊയോള കോളേജിൽ ലക്ചറർ ആയി ജോലി ചെയ്തു.തുടർന്ന് അവധിക്കാലങ്ങളിൽ  സി.വി. രാമനുകീഴിൽ ഗവേഷണം നടത്തി. ആഞ്ചലോസിലെ കാലിഫോർണിയ സർവകലാശാലയിൽ നിന്നും പി എച്ച് ഡി ബിരുദം നേടി.വായു മണ്ഡലത്തിൻറെ ഗതികോർജത്തെക്കുറിച്ചും തെക്കു കിഴക്കൻ മൺസൂണിനെക്കുറിച്ചും ഭൂ കാന്തികതയെക്കുറിച്ചും നടത്തിയ ഗവേഷണങ്ങൾ ലോക ശ്രദ്ധയാകർഷിച്ചവയാണ്. ഇന്ത്യൻ മീറ്റിരിയോളജിക്കൽ സൊസൈറ്റി പ്രസിഡൻറ്, സാർവദേശീയ മീറ്റീരിയോളജി ആൻറ് അറ്റ്മോസ്ഫറിക് ഫിസിക്സ് വൈസ് പ്രസിഡൻറ് എന്നീ നിലകളിൽ പ്രവർത്തിച്ചു. ഇദ്ദേഹം രചിച്ച കാലാവസ്ഥാ ശാസ്ത്രം കർഷകർക്ക് എന്ന പുസ്തകം കേരള ശാസ്ത്രസാഹിത്യ പരിഷത്ത് പ്രസിദ്ധീകരിച്ചിട്ടുണ്ട്. 2002 സെപ്റ്റംബർ 24-ന് 92-ആം വയസ്സിൽ അന്തരിച്ചു. ഇന്ത്യൻ കാലാവസ്ഥ ശാസ്ത്രത്തിൻറെ പിതാവ് , ഇന്ത്യൻ റിമോട്ട് സെൻസിംഗിൻ്റെ പിതാവ് എന്നിങ്ങനെ അറിയപ്പെടുന്നു.

### പദവികൾ

കൊളാബയിലേയും അലിബാഗിലെയും നിരീക്ഷണാലയങ്ങളുടെ ഡയറക്ടർ,ഇൻസ്റ്റിറ്റ്യൂട്ട് ഓഫ് ട്രോപ്പിക്കൽ മീറ്ററോളജി,അഹമ്മദാബാദിലെ ഫിസിക്കൽ റിസർച്ച് ലബോറട്ടറിയില് സീനിയർ പ്രൊഫസർ,റിമോട്ട് സെൻസിംഗ് ഡയറക്ടർ എന്നിങ്ങനെ വിവിധമേഖലകളിൽ സേവനം.സർ സി.വി രാമനുമൊന്നിച്ച് പ്രവർത്തിച്ചിട്ടുണ്ട്.ഐ.എസ്.ആർ.ഒ സ്പേസ് സെൻറ്റ റില് റിമോട്ട് സെൻസിംഗ് ആൻറ് സാറ്റലൈറ്റ് മീറ്ററോളജി ഡയറക്ടർ ആയും പ്രവർത്തിച്ചു.

### ബഹുമതികൾ
*വേൾഡ് മീറ്ററോളജിക്കൽ ഓർഗനൈസേഷൻസിന്റെ സയൻറിഫിക്ക് അഡ്വൈസറി ബോർഡിൽ മെമ്പറായിട്ടുണ്ട്.
*1970 ൽ ഭാരതം പത്മശ്രീ ബഹുമതി നല്കി ആദരിച്ചു.
*ആദ്യത്തെ രാമൻ സെൻറിനറി മെഡൽ ഡബ്ലിയു.എം.ഒ നല്കുന്ന ഐ.എം.ഒ പ്രൈസ്
*ഇന്ത്യൻ നാഷ്ണൽ സയൻസ് അക്കാദമി നല്കുന്ന കെ.ആർ രാമനാഥൻ മെഡൽ എന്നിവയും അദ്ദേഹത്തിന് ലഭിച്ചു

### സംഭാവനകൾ

*ഉത്തരാർധഗോളത്തിലെ ഗതികോർജ്ജത്തിന്റെ ഉത്ഭവം ഭൂമധ്യ രേഖയ്ക്കും 30 ഡിഗ്രി ഉത്തര അക്ഷാംശരേഖയ്ക്കും ഇടയ്ക്കാണെന്ന് കണ്ടെത്തി.
*എക്സ്റേ നക്ഷത്രങ്ങളുടെ കിരണ്ങ്ങൾ അന്തരീക്ഷത്തെ ബാധിക്കുമ്പോൾ നാട്ടുവെളിച്ചത്തിന്റെ ദീപ്തിയേറുമെന്ന് രാജസ്ഥാനിലെ മൌണ്ട് ആബുവിലെ പരീക്ഷണങ്ങളിൽ അദ്ദേഹം തെളിയിച്ചു.

## അവലംബം


വർഗ്ഗം:1910-ൽ ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:ഫെബ്രുവരി 10-ന് ജനിച്ചവർ
വർഗ്ഗം:സെപ്റ്റംബർ 24-ന് മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ പൂർവ്വ വിദ്യാർത്ഥികൾ
അഹിംസ

**അഹിംസ** (Sanskrit: Devanagari; ; IAST , Pāli: ) എന്ന പദം കൊണ്ട്   അർത്ഥമാക്കുന്നത് ഇതാണ് : ചിന്ത കൊണ്ടോ  വാക്കുകൊണ്ടോ  പ്രവൃത്തികൊണ്ടോ ഒന്നിനേയും വേദനിപ്പിക്കാതിരിക്കുക. അഥവാ  മറ്റുള്ളവർക്ക് തൻറെ മേൽ മേൽപറഞ്ഞ രീതിയിൽ വേദനിപ്പിക്കാൻ പ്രചോതനം നൽകത്തക്കവിധത്തിലുള്ള ദൌർബല്യാവസ്ഥ സ്വയം ഉണ്ടാക്കാതിരിക്കുക.    ഈ വാക്ക് സംസ്കൃത ഭാഷയിൽ നിന്നും ഉരുത്തിരിഞ്ഞ് വന്നതാണ്. നശിപ്പിക്കുക അല്ലെങ്കിൽ മുറിവേൽപ്പിക്കുക എന്നീ അർത്ഥം വരുന്ന സംസ്കൃത പദമായ *ഹിംസ* എന്ന വാക്കിന്റെ വിപരീതപദമാണ് നശിപ്പിക്കാതിരിക്കുക അല്ലെങ്കിൽ മുറിവേൽപ്പിക്കാതിരിക്കുക എന്നർത്ഥം വരുന്ന *അഹിംസ*. അഹിംസക്ക് അക്രമരാഹിത്യം (മറ്റുള്ളവർക്ക് തന്നെ ആക്രമിക്കാൻ പ്രേരണനൽകുന്ന തരത്തിലുള്ള ദൌർബല്യം കൊണ്ട് നടക്കാതിരിക്കുക) എന്നൊരു അർത്ഥം കൂടിയുണ്ട്. മൃഗങ്ങളടക്കമുള്ള എല്ലാ ജീവികളും പാലിക്കേണ്ട ഒരു ഗുണമായി അഹിംസയെ പല ഇന്ത്യൻ മതങ്ങളും കാണുന്നു.

## അവലംബം

വർഗ്ഗം:മഹാത്മാ ഗാന്ധി
ചൂരക്കാട്ടുകര

തൃശ്ശൂർ ജില്ലയിലെ പുഴയ്ക്കൽ ബ്ലോക്കിൽ ഉൾപ്പെടുന്ന അടാട്ട് ഗ്രാമ പഞ്ചായത്തിലെ ഒരു ഗ്രാമം. തൃശൂർ പൂരത്തിലെ ഘടക പൂരങ്ങളിൽ പങ്കാളിയായ ചൂരക്കോട്ടുകാവ് ഭഗവതിക്ഷേത്രം  സ്ഥിതി ചെയ്യുന്നത് ഇവിടെയാണ്.

തൃശ്ശൂർ നഗരത്തിൽ നിന്ന് കുന്നംകുളത്തേക്ക് പോകുന്ന തൃശ്ശൂർ-കുറ്റിപ്പുറം സംസ്ഥാന പാതയിൽ ഏഴ് കിലോമീറ്റർ പിന്നിട്ടാൽ ചൂരക്കാട്ടുകര ഗ്രാമമായി. കിഴക്ക് കുറ്റൂർ ഗ്രാമവും, തെക്ക് മുതുവറയും, പടിഞ്ഞാറ് അമല നഗറും, വടക്ക് പേരാമംഗലം ഗ്രാമവുമാണ് ചൂരക്കാട്ടുകരയുടെ അതിരുകൾ. അടാട്ട് ഗ്രാമപഞ്ചായത്തിലെ അഞ്ചും ആറും വാർഡുകൾ ചൂരക്കാട്ടുകരയെ പ്രതിനിധാനം ചെയ്യുന്നു. 

## സ്ഥാപനങ്ങൾ

*മാനവ സേവ കണ്ണാശുപത്രി

*ജി. യു. പി. എസ്. ചൂരക്കാട്ടുകര

*അമല ഇൻസ്റ്റിട്ട്യൂട്ട് ഓഫ് മെഡിക്കൽ സയൻസസ്

*സ്റ്റേറ്റ് ബാങ്ക് ഓഫ് ഇന്ത്യ, വിലങ്ങൻ ശാഖ

*യൂണിയൻ ബാങ്ക് ഓഫ് ഇന്ത്യ, പുഴയ്ക്കൽ ശാഖ

## ആരാധനാലയങ്ങൾ

* ചൂരക്കോട്ടുകാവ് ഭഗവതിക്ഷേത്രം

* രാമഞ്ചിറ ക്ഷേത്രം

* പാറേക്കാവ് ഭദ്രകാളി ക്ഷേത്രം

* ചൂരക്കാട്ടുകര ജുമ മുസ്ജിദ്

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:അടാട്ട് ഗ്രാമപഞ്ചായത്ത്
അപ്പാച്ചെ വേവ്

ഗൂഗിൾ കോർപറേഷൻ പുറത്തിറക്കിയ ഒരു ഉത്പന്നമാണു **ഗൂഗിൾ വേവ്**. ആവശ്യക്കാർ വളരെയധികം ഉള്ള ഉത്പന്നങ്ങൾ പ്രിവ്യുവിൽ ഇറക്കുന്ന പതിവു രീതി വേവിന്റെ കാര്യത്തിലും ഗൂഗിൾ തുടർന്നു. 2009 സെപ്റ്റംബർ 30 നു പുറത്തിറങ്ങിയ വേവ് തുടക്കത്തിൽ ജിമെയിലിലേയും ഓർക്കട്ടിലേയും ക്ഷണിക്കപ്പെട്ട ഒരു ലക്ഷം ഉപയോക്താക്കൾക്കു മാത്രമാണു പ്രിവ്യൂ നൽകിയത്. മറ്റുള്ളവർക്ക് ഇവരിൽ നിന്നും ലഭിക്കുന്ന ക്ഷണ മെയിലിൽക്കൂടി ഇതിലേക്കു പ്രവേശനം ലഭിക്കും.

2012 ഏപ്രിൽ 30-നു വേവിന്റെ നവീകരണവും സേവനങ്ങളും ഗൂഗിൾ നിർത്തലാക്കി. 

## പ്രത്യേകതകൾ
വേവിനെ നമുക്ക് ഏതെങ്കിലും ബ്ലോഗുമായോ താളുകളുമായോ കൂട്ടിച്ചേർക്കാൻ കഴിയും. കൂടാതെ ഇതിൽ നമുക്കിഷ്ടമുള്ള പ്രോഗ്രാമുകൾ എഴുതി ചേർക്കാം. 
പ്രധാന താളിൽ നാവിഗേഷൻ, കോൺടാക്ട്സ്, ഇൻബോക്സ്, വേവ് എന്നിങ്ങനെ നാലു ഭാഗങ്ങളുണ്ട്. പുതിയ വേവ് നിർമ്മിക്കാൻ സുഹൃത്തിന്റെ പേരിൽ അമർത്തിയാൽ കിട്ടുന്ന ജാലകത്തിലെ new wave ക്ലിക്ക് ചെയ്താൽ മതി. ഒരു വേവ് ഉപയോക്താവിനു സ്വന്തമായി ഒരു വേവ് ഐ ഡി ഉണ്ടായിരിക്കും. 

## വേവ് ഇൻ എ ബോക്സ്
right|thumb|ഗൂഗിൾ വേവിന്റെ ലോഗോ
2012 ജനുവരിയോടെ ഗൂഗിൾ വേവിന്റെ നവീകരണങ്ങളും ഏപ്രിലോടുകൂടി സേവനങ്ങളും നിർത്തലാക്കി. പിന്നീട് അപ്പാച്ചെ സോഫ്റ്റ്‌വെയർ ഫൗണ്ടേഷൻ വേവിന്റെ ആവശ്യക്കാർക്കുവേണ്ടി വേവ് ഇൻ എ ബോക്സ് (WIAB) എന്ന ഇൻക്യുബേറ്റർ പ്രൊജക്റ്റ്‌ ആരംഭിച്ചു. ആവശ്യമുള്ള സെർവറുകളിൽ വേവ് ലളിതമായി ഇൻസ്റ്റോൾ ചെയ്യാനും ഓടിക്കാനും കഴിയുക എന്നതാണ് ഇതിന്റെ ലക്‌ഷ്യം.

## കൂടുതൽ താളുകൾ
* ഗൂഗിൾ
* ജിമെയിൽ

## പുറമെ നിന്നുള്ള കണ്ണികൾ
അപ്പാച്ചെ വേവ് ഇൻക്യുബേറ്റർ താൾ
 
## അവലംബം


വർഗ്ഗം:ഗൂഗിൾ സേവനങ്ങൾ
വർഗ്ഗം:അപ്പാച്ചെ സോഫ്റ്റ്‌വെയർ ഫൗണ്ടേഷൻ
കിലുകിലുപ്പ

ഫാബേസിയേ കുടുംബത്തിൽപെട്ട ഒരു ചെറുസസ്യമാണ് കിലുകിലുപ്പ. സസ്യശാസ്ത്രനാമം ക്രോട്ടലേറിയ സ്ട്രയേറ്റ എന്നാണ്.കിലുകിലുപ്പ കിലുകിലുക്കി എന്നും അറിയപ്പെടുന്നു'. 
right|thumb|250px|കിലുകിലുപ്പ
## പേരുകൾ
* സംസ്കൃതം - ശനപുഷ്പി:, കിനിഹി:, ശനഖണ്ഡിക, ത്ധിംത്ധിണീം:

## രസഗുണങ്ങൾ
* രസം - തിക്തം. കഷായം
* ഗുണം - ലഘു, രൂക്ഷം
* വീര്യം - ഉഷ്ണം

## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:സസ്യജനുസുകൾ
സി. രാഘവൻ

മലയാളിയായ പ്രമുഖ വിവർത്തന സാഹിത്യകാരനായിരുന്നു **സി. രാഘവൻ** (1932 - ഫെബ്രുവരി 20 2010). കന്നഡ, തുളു ഭാഷകളിലെ സാഹിത്യ കൃതികളാണ് രാഘവൻ പ്രധാനമായും മലയാളത്തിലേയ്ക്ക് തർജമ ചെയ്തിരുന്നത്. കേന്ദ്രസാഹിത്യ അക്കാദമി പുരസ്‌കാരം നേടിയിട്ടുണ്ട്.

കന്നടയിൽ നിന്നു മലയാളത്തിലേക്ക് 22-ഉം മലയാളത്തിൽ നിന്നു കന്നടയിലേക്കു 7-ഉം  പുസ്തകങ്ങൾ പരിഭാഷപ്പെടുത്തിയിട്ടുണ്ട്. എം.ടി.യുടെ *രണ്ടാമൂഴം*, *ഭീമായണ* എന്ന പേരിൽ കന്നഡയിലേക്കും ചന്ദ്രശേഖര കമ്പാറിന്റെ *സിങ്കാരവ്വ മത്തു അരമനെ* എന്ന നോവൽ *കൂലോത്തെ ചിങ്കാരമ്മ* എന്ന പേരിൽ മലയാളത്തിലേക്കും  പരിഭാഷപ്പെടുത്തിയത് അതത് ഭാഷകളിലെ സാഹിത്യപ്രേമികളുടെ ശ്രദ്ധ നേടിയിട്ടുണ്ട്. ഒ. ചന്തുമേനോന്റെ *[[ഇന്ദുലേഖ]]*  കന്നഡയിലേക്ക് വിവർത്തനം ചെയ്തതിനു 1988-ലെ കേന്ദ്രസാഹിത്യഅക്കാദമി പുരസ്കാരവും ലഭിച്ചു. യു.ആർ. അനന്തമൂർത്തിയുടെ *[[ദിവ്യം]]* എന്ന നോവൽ മലയാളത്തിലേക്കു തർജ്ജമ ചെയ്തതിനു കേരള സാഹിത്യ അക്കാദമി പുരസ്കാരം ലഭിച്ചു. 

## അവലംബം

വർഗ്ഗം:1932-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഫെബ്രുവരി 20-ന് മരിച്ചവർ

വർഗ്ഗം:മലയാളം വിവർത്തകർ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
നിയോറിയലിസം

രണ്ടാം ലോക മഹായുദ്ധത്തിനുശേഷം യൂറോപ്പിൽ പ്രത്യേകിച്ച് ഇറ്റലിയിൽ രൂപം കൊണ്ട ഒരു കലാ-സാഹിത്യ സംസ്കാരമായിരുന്നു **നിയോ റിയലിസം**  സാഹിത്യത്തിലും ചലച്ചിത്രത്തിലും പ്രധാനമായുപയോഗിക്കുന്ന ഈ സങ്കേതം ഭാവനാധിഷ്ഠിതമായി മാത്രമല്ലാത്ത കലാസൃഷ്ടികൾക്കു പകരമായി നിത്യ ജീവിതത്തിൽ നിന്നുള്ള യഥാർത്ഥജീവിതാംശങ്ങളെയും കലാസൃഷ്ടികളിലേക്കു സ്വാംശീകരിക്കുന്ന രീതിയാണ്‌ സ്വീകരിക്കുന്നത്.

## അവലംബം

## പുറമെ നിന്നുള്ള കണ്ണികൾ
നവറിയലിസം ഇന്റർനെറ്റ് മൂവീ ഡാറ്റാബേസിൽ
മാനുവെൽ ഡി ഒലിവേറ

ഒരു പോർച്ചുഗീസ് ചലച്ചിത്ര സം‌വിധായകനാണ്‌‍ **മാനുവെൽ ഡി ഒലിവേറ**(ജനനം:ഡിസംബർ 11 1908). പോർച്ചുഗലിലെ ഒപോർത്തോ നഗരത്തിൽ ജനിച്ചു. നടനായി ജീവിതം തുടങ്ങി. സാധാരണ ചിത്രങ്ങളിൽ അഭിനയിച്ചു. ദുവോറോ, ദ വർക്ക് ഓൺ ദ റിവർ (1931) എന്ന ആദ്യ ചിത്രം മൊണ്ടാഷിലുള്ള പരീക്ഷണമായിരുന്നു. ആദ്യത്തെ മുഴുനീള ചിത്രം അനികി ബോബോ (1942) സമകാലിക പോർച്ചുഗീസ് സിനിമയിൽ നിന്ന് വ്യത്യസ്തമായ ശൈലി പുലർത്തി. മിക്ക യൂറോപ്യൻ രാജ്യങ്ങളിലും പ്രദർശിപ്പിച്ച ഈ ചിത്രത്തിന് ഇറ്റാലിയൻ നിയോ റിയലിസവുമായുള്ള സാദൃശ്യങ്ങൾ കാണാം. 1930-50 കാലത്തായി നിരവധി ഡോക്യുമെന്ററികൾ ഒലിവേറ സംവിധാനം ചെയ്തു. ഒരേ സമയം ഫിക്ഷനും ഡോക്യുമെന്ററിയുമാണ് അവ. 1985-ൽ ക്ലോഡ്വെലിന്റെ *ലെ സൗളിയർ ഡേ സാറ്റിൻ* ഏഴു മണിക്കൂറുള്ള ചലച്ചിത്രമാക്കി, വെനീസ് ചലച്ചിത്രോത്സവത്തിൽ `ഗോൾഡൻ ലയൺ' നേടി.

## ചിത്രങ്ങൾ
* അനികി ബോബോ (1942)
* ആക്ട് ഒഫ് സ്പ്രിങ് (1960)
* ദ ഹ് (1963)
* ഫ്രൻസിസ്ക (1981)
* ദ ഡിവൈൻ കോമഡി (1991)
* നോ, ഓർ ദ കമാൻഡേഴ്‌സ് മെയ്ൻ ഗ്ലോറി (1990)
* വാൽ അബ്രഹാം (1992)
* ദ ബോക്‌സ് (1994)

വർഗ്ഗം:1908-ൽ ജനിച്ചവർ

വർഗ്ഗം:ഡിസംബർ 11-ന് ജനിച്ചവർ

വർഗ്ഗം:പോർച്ചുഗീസ് ചലച്ചിത്രസംവിധായകർ
മാർട്ടിൻ സ്കോസെസി

ഒരു അമേരിക്കൻ ചലച്ചിത്ര സംവിധായകനും തിരക്കഥാകൃത്തും നിർമ്മാതാവും അഭിനേതാവും ചലച്ചിത്ര ചരിത്രകാരനുമാണ് **മാർട്ടിൻ സ്കോസെസി** എന്നറിയപ്പെടുന്ന **മാർട്ടിൻ ചാൾസ് സ്കോസെസി**(ജനനം: 1942 നവംബർ 17). ഹോളിവുഡ് നവതരംഗസിനിമയുടെ ഭാഗമായ സ്കോസെസി ചലച്ചിത്ര ചരിത്രത്തിലെ സ്വാധീനമേറിയും പ്രധാനപ്പെട്ടതുമായ സംവിധായകരിൽ ഒരാളായി കരുതപ്പെടുന്നു. ചലച്ചിത്ര സംരക്ഷണത്തിനായി സ്കോസെസി 1990ൽ ദ ഫിലിം ഫൗണ്ടേഷൻ എന്ന സംഘടനയും 2007ൽ വേൾഡ് സിനിമ ഫൗണ്ടേഷൻ എന്ന സംഘടനയും സ്ഥാപിച്ചു. അക്കാദമി, ബാഫ്ത, ഗോൾഡൻ ഗ്ലോബ് എന്നിവയുൾപ്പെടെ നിരവധി പുരസ്കാരങ്ങൾ സ്കോസെസി നേടിയിട്ടുണ്ട്.

## ചലച്ചിത്രങ്ങൾ
### മുഴുനീളച്ചിത്രങ്ങൾ

## അവലംബം

വർഗ്ഗം:അമേരിക്കൻ ചലച്ചിത്രസംവിധായകർ
വർഗ്ഗം:1942-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
മൈക്കലാഞ്ചലോ അന്റോണിയോണി

നിയോറിയലിസത്തിന്റെ വക്താക്കളിലൊരാളായ ഇറ്റാലിയൻ ചലച്ചിത്ര സം‌വിധായകനാണ്‌‍ **മൈക്കലാഞ്ചലോ അന്റോണിയോണി**(സെപ്റ്റംബർ 29 1912 – ജൂലൈ 30 2007‌).  സമകാലിക സമൂഹത്തിന്റെ അന്യവത്കരണവും ദുരന്തവുമായിരുന്നു അന്റോണിയോണിയുടെ പ്രിയപ്പെട്ട പ്രമേയങ്ങൾ. ദൃശ്യവത്കരണത്തിലാണ് അന്റോണിയോണിയുടെ മുഖ്യ സംഭാവനകൾ. അപൂർവമായ ദൃശ്യങ്ങളും തീവ്രമായ ആധുനികഭാവുകത്വവും ആ ചിത്രങ്ങളെ ശ്രേഷ്ഠമാക്കുന്നു. 1972ൽ സാംസ്കാരിക വിപ്ലവകാലത്ത് ചൈനാ ഭരണകൂടം അന്റോണിയോണിയെ ഒരു സിനിമ നിർമ്മിക്കാനായി ക്ഷണിച്ചു. 220 മിനിട്ടുള്ള ചുങ് ക്വോ ചീന എന്ന ആ ഡോക്യൂമെന്ററി ഇറ്റാലിയൻ ടി. വി. യ്ക്കു വേണ്ടിയാണ് അദ്ദേഹം നിർമിച്ചത്. ചൈനീസ് മാധ്യമങ്ങളും ഭരണകൂടവും ചിത്രത്തെ അപലപിച്ചു. ചൈനയെ തുറന്നുകാട്ടുന്നതായിരുന്നു ചിത്രമെന്ന് ചലച്ചിത്രലോകം അഭിപ്രായപ്പെട്ടു. 

## മറ്റു ചിത്രങ്ങൾ
*സ്റ്റോറി ഒഫ് എ ലവ് അഫയർ (1950)
* ഐ വിന്റി (1952)
* ലെ അമിഷെ (1955)
* ലാ അവഞ്ചുറ (1960)
* ലാനോട്ടെ (1961)
* ദ എക്ലിപ്‌സ് (1962)
* റെഡ് ഡെസർട്ട് (1964)
* ബ്ലോ അപ് (1966)
* ദ പാസഞ്ചർ (1975)
* ദ മിസ്റ്ററി ഒഫ് ഒബർ വാൾഡ് (1982)
* ബിയോൺഡ് ദ ക്ലൗഡ്‌സ് (1995)

വർഗ്ഗം:1912-ൽ ജനിച്ചവർ
വർഗ്ഗം: 2007-ൽ മരിച്ചവർ
വർഗ്ഗം:സെപ്റ്റംബർ 29-ന് ജനിച്ചവർ
വർഗ്ഗം:ജൂലൈ 30-ന് മരിച്ചവർ

വർഗ്ഗം:ഇറ്റാലിയൻ ചലച്ചിത്രസംവിധായകർ
ലോക മാതൃഭാഷാദിനം

1999 നവംബർ 17-നാണ് യുനെസ്കോ ഫെബ്രുവരി 21-നെ **ലോക മാതൃഭാഷാദിനമായി** പ്രഖ്യാപിച്ചത്. 2008-ന്  ലോക ഭാഷാവർഷമായി പ്രഖ്യാപിച്ച പ്രസ്താവനയിലൂടെ ഐക്യരാഷ്ട്രസഭയുടെ പൊതുസഭ ഈ ദിനാചരണത്തിന് ഔദ്യോഗിക അംഗീകാരം നൽകി.

ബംഗ്ലാദേശിൽ ആചരിച്ചുവരുന്ന ഭാഷാപ്രസ്ഥാന ദിനത്തിന് അന്തർദ്ദേശീയ തലത്തിൽ ലഭിച്ച അംഗീകാരമെന്ന നിലയിലാണ് ലോക മാതൃഭാഷാദിനത്തിന്റെ ഉദ്ഭവം. 1952 ഫെബ്രുവരി 21-ന് ബെംഗാളീ ഭാഷാപ്രസ്ഥാനത്തിന്റെ ഒരു പ്രതിക്ഷേധ സമരത്തിലുണ്ടായ പൊലീസ് വെടിവയ്പ്പിൽ കൊല്ലപ്പെട്ടവരുടെ സ്മരണക്കായാണ് ബംഗ്ലാദേശിൽ ഭാഷാപ്രസ്ഥാന ദിനം ആചരിക്കുന്നത്.

ഭാഷ്യാ സാംസ്കാരിക വൈവിധ്യവും ബഹുഭാഷാത്വവും പ്രചരിപ്പിക്കുക എന്ന ഉദ്ദേശത്തോടെ യുനെസ്കോ ആസ്ഥാനത്തിലും അംഗരാഷ്ട്രങ്ങളിലും ലോക മാതൃഭാഷാദിനം വർഷംതോറും ആചരിക്കപ്പെടുന്നു.
## കേരളത്തിൽ
കേരളത്തിലെ എല്ലാ വിദ്യാലയങ്ങളിലും അധ്യാപകരും വിദ്യാർത്ഥികളും ഭാഷാ പ്രതിജ്ഞ ചൊല്ലാൻ സർക്കാർ നിർദേശിച്ചിട്ടുണ്ട്. 

## അവലംബം

## പുറത്തേക്കുള്ള കണ്ണികൾ
* UNESCO homepage for International Mother Language Day
* UNESCO Education (includes links to information on past IMLD observances)
* The Makers of History: International Mother Language Day 
* UNESCO homepage for IMLD
* Information about IMLD 
* The Birth, Death and Re-birth of Language - International Mother Language Day 

വർഗ്ഗം:ഫെബ്രുവരിയിലെ ദിനാചരണങ്ങൾ
വർഗ്ഗം:ഐക്യരാഷ്ട്രസഭാ ദിനാചരണങ്ങൾ
വർഗ്ഗം:ഫെബ്രുവരി 21
സാമി യൂസുഫ്

ഒരു ബ്രിട്ടീഷ് ഗായകനും ഗാനരചയിതാവുമാണ്‌ **സാമി യൂസുഫ്** (ജനനം:ജൂലൈ 1980). ഇസ്‌ലാമുമായി ബന്ധപ്പെട്ട ഗാനങ്ങളാണ്‌ മുഖ്യമായും സാമിയുടെ സംഗീതം. നിരവധി സാമൂഹിക,മാനുഷിക പ്രശ്നങ്ങളും അദ്ദേഹത്തിന്റെ സംഗീതത്തിന്‌ വിഷയമാകാറുണ്ട്.  തന്റെ പല വരികൾക്കും വീഡിയോ ഒരുക്കിയ അദ്ദേഹം ഇന്ന് ഇസ്‌ലാമിക ലോകത്ത് അറിയപ്പെട്ട ഒരു വ്യക്തിത്വമാണ്‌. ദ ഗാർഡിയൻ പറയുന്നത്  " ഒരു പക്ഷേ ലോകത്തിൽ ഏറ്റവും പ്രസിദ്ധനായ ബ്രിട്ടീഷ് മുസ്‌ലിമാണ്‌" അദ്ദേഹം എന്നാണ്‌. 2006 ൽ ടൈം മാഗസിൻ അദ്ദേഹത്തെ വിശേഷിപ്പിച്ചത് "ഇസ്‌ലാമിന്റെ ഏറ്റവും വലിയ റോക്ക് താരം" എന്നായിരുന്നു.

## ജീവിതരേഖ
ജൂലൈ,1980 ൽ അസറി വംശത്തിൽ പെടുന്ന ഒരു സംഗീത കുടുംബത്തിലാണ്‌ സാമി യൂസുഫിന്റെ ജനനം. ചെറുപ്രായത്തിൽ തന്നെ പല സംഗീതോപകരണങ്ങളും വായിക്കാൻ പഠിച്ച അദ്ദേഹം ആലാപനത്തിലും ഗാന രചനയിലും അതീവ തല്പരനായിരുന്നു. ലണ്ടനിലെ റോയൽ അക്കാദമി ഓഫ് മ്യൂസിക് ഉൾപ്പെടെയുള്ള ലോകപ്രസിദ്ധ സ്ഥാപനങ്ങളിലെ സംഗീതജ്ഞരുടെയും രചയിതാക്കളുടെയും കീഴിൽ അദ്ദേഹം സംഗീതം അഭ്യസിച്ചു. പാശ്ചാത്യ സംഗീതത്തിനു പുറമെ മദ്ധ്യപൂർ‌വേഷ്യൻ സംഗീതത്തിലും നല്ല ധാരണയുണ്ടാക്കി. പാശ്ചാത്യ-പൗരസ്ത്യ സംഗീത പാരമ്പര്യവുമായി  ആഴത്തിൽ തന്നെ അദ്ദേഹം പരിചയപ്പെട്ടു.

### ആൽബങ്ങൾ
സാമിയുടെ കന്നി ആൽബം  2003 ജൂലൈയിൽ പുറത്തിറങ്ങിയ  "അൽ-മുഅല്ലിം" (Al-Mu'allim) ആയിരുന്നു. ഇത് വൻ വിജയമായി. 2005 ൽ പുറത്തിറങ്ങിയ "മൈ ഉമ്മഃ" (My Ummah) ആയിരുന്നു രണ്ടാമത്തെ സം‌രംഭം.  സാമിയുടെ പല ഗാനങ്ങളും വിവിധ ഭാഷകളിൽ പുനഃസൃഷ്ടിച്ചിട്ടുണ്ട്. ഇംഗ്ലീഷ്,അറബിക്,പേർഷ്യൻ,തുർക്കി,ഉർദു എന്നിവയാണ്‌ ഇവയിൽ പ്രധാനം. ലോകത്തിന്റെ വിവിധ ഭാഗങ്ങളിൽ സംഗീത പരിപാടികൾ അവതിരിപ്പിച്ചിട്ടുണ്ട് സാമി.  മുസ്ലിം യുവാക്കൾക്കിടയിൽ വളരെ പ്രസിദ്ധമാണ്‌ അദ്ദേഹത്തിന്റെ ആൽബങ്ങൾ.  2007 ഇസ്താംബൂളിൽ നടന്ന അദ്ദേഹത്തിന്റെ സംഗീത പരിപാടിയിൽ രണ്ടര ലക്ഷം ജനങ്ങൾ പങ്കെടുക്കുകയുണ്ടായി.

## ആതുരസേവനം
ആതുരസേവന രംഗത്തും സജീവമാണ്‌ സാമി. ലോകത്തിന്റെ വിവിധ കോണുകളിലുള്ള നിരാലംബരായ ജനങ്ങളെ സഹായിക്കുന്നതിനും അദ്ദേഹം സമയം കണ്ടെത്തുന്നു.  രോഗികളും എയ്‌ഡ്സ് ബാധിതരുമായ ജനങ്ങളിൽ അവബോധം സൃഷ്ടിക്കാനുദ്ദേശിച്ചുള്ള ദൗത്യ സംഘത്തിനുള്ള പിന്തുണയുടെ ഭാഗമായി 2007 ൽ  സുഡാനിലെ ഒരു അനാഥാലയം സന്ദർശിക്കുകയുണ്ടായി അദ്ദേഹം. പ്രാദേശിക ആതുരസേവന വിഭാഗവുമായി ബന്ധപ്പെട്ട് സംഭാവന നൽകാനും സമാധാനത്തിനായി പ്രാർത്ഥിക്കാനും അദ്ദേഹം ആവശ്യപ്പെടുകയുണ്ടായി.

## അവാർഡ്
2009 ജുലൈയിൽ റോയൊഹാം‌പ്ടൻ സർ‌വകലാശാല സംഗീതം ഉൾപ്പെടെയുള്ള മേഖലകളിൽ അദ്ദേഹത്തിന്റെ അസാധാരണ സംഭാവനകളെ പരിഗണിച്ച് ഓണററി ഡോക്‌ടറേറ്റ് നൽകുകയുണ്ടായി.

## അവലംബം

വർഗ്ഗം:ഗായകർ
വർഗ്ഗം:1980-ൽ ജനിച്ചവർ
റോബർട്ടോ റോസല്ലിനി

പ്രശസ്തനായ ഇറ്റാലിയൻ ചലച്ചിത്ര സംവിധായകനാണ്‌‍ **റോബർട്ടോ റോസല്ലിനി**. രണ്ടാം ലോകയുദ്ധത്തെക്കുറിച്ചുള്ള ചലച്ചിത്രത്രയമായി അറിയപ്പെടുന്ന റോം ഓപ്പൺ സിറ്റി (1945), പയ്‌സാൻ (1946), ജർമനി ഇയർ സീറോ  (1947) യൂറോപ്യൻ സിനിമയിലെ നാഴികക്കല്ലുകളാണ്. മാനവികതാവാദമാണ് റോസലിനിയുടെ ദർശനത്തിന് അടിസ്ഥാനം. നടി ഇൻഗ്രിഡ് ബർഗമാനോടൊപ്പം ജീവിച്ച കാലത്ത് അവരെ കേന്ദ്രകഥാപാത്രമാക്കി സ്‌ട്രോംബോലി (1949) ഉൾപ്പെടെ ഏഴ് ചിത്രങ്ങൾ സംവിധാനം ചെയ്തു. ഈ ചിത്രങ്ങൾ പ്രശംസ നേടിയില്ല. ആ ബന്ധം പിരിഞ്ഞ ശേഷമുള്ള പ്രശസ്ത ചിത്രമാണ് ജനറൽ ഡെല്ല റോവർ (1959).

വർഗ്ഗം:ഇറ്റാലിയൻ ചലച്ചിത്രസംവിധായകർ
വർഗ്ഗം:മേയ് 8-ന് ജനിച്ചവർ
വർഗ്ഗം:1906-ൽ ജനിച്ചവർ
വർഗ്ഗം:ജൂൺ 3-ന് ജനിച്ചവർ
വർഗ്ഗം:1977-ൽ മരിച്ചവർ
ഡേവിഡ് വാർക്ക് ഗ്രിഫിത്ത്

1875 ജനുവരി 22 നു അമേരിക്കയിലെ കെന്റിക്കിലെ ക്രൈസ്റ്റ്വുഡിൽ ജനിച്ചു. നിശ്ശബ്ദ സിനിമ ചലച്ചിത്രസംവിധായകൻ. ആദ്യം നാടകരംഗത്തായിരുന്നു. പരാജയപ്പെട്ട നാടകജീവിതത്തിനു ശേഷം പുതിയ കലാരൂപമായ സിനിമയിലേക്കു കടന്നു. 1908-13 കാലത്തിനിടയിൽ 400 ബയോഗ്രാഫ് ചിത്രങ്ങൾ സംവിധാനം ചെയ്തു. ദ അഡ്വഞ്ചേഴ്‌സ് ഡോളിയായിരുന്നു ആദ്യ ബയോഗ്രാഫ് ചിത്രം. 1913-ൽ സ്വന്തം നിർമ്മാണക്കമ്പനി സ്ഥാപിച്ച് ഗ്രിഫിത്ത് മൾട്ടിറീൽ ചിത്രങ്ങളിലേക്കു കടന്നു. പന്ത്രു റീലുകളുള്ള ബർത്ത് ഒഫ് എ നേഷൻ (1915) അദ്ദേഹത്തിന് സിനിമയുടെ ചരിത്രത്തിൽ ചിരപ്രതിഷ്ഠനൽകി. ഫീച്ചർ ചിത്രങ്ങളിലേക്കുള്ള മാറ്റത്തിന് തുടക്കം കുറിച്ച ചിത്രമായിരുന്നു ഇത്. അബ്രഹാം ലിങ്കൺ (1930), ദ സ്ട്രഗ്ൾ (1931) എന്നീ ശബ്ദചിത്രങ്ങളും പില്കാലത്ത് സംവിധാനം ചെയ്തു. 

#### ചിത്രങ്ങൾ
ജൂഡിത്ത് ഒഫ് ബെഥൂലിയ (1914), ദി ബർത്ത് ഓഫ് എ നേഷൻ (1915), ഇൻടോളറൻസ് (1916), ബ്രോക്കൺ ബ്ലോസംസ് (1919), വേ ഡൗൺ ഈസ്റ്റ് (1920), ഓർഫൻസ് ഒഫ് ദ സ്റ്റോം (1921), അബ്രഹാം ലിങ്കൺ (1930), ദ സ്ട്രഗ്ൾ (1931).
1948 ജൂലായ് 23 നു മസ്തിഷ്കാഘാതം മൂലം കാലിഫോർണിയയിലെ ഹോളിവുഡിൽ അന്തരിച്ചു.

വർഗ്ഗം:അമേരിക്കൻ ചലച്ചിത്രസംവിധായകർ
വർഗ്ഗം:1875-ൽ ജനിച്ചവർ
വർഗ്ഗം:1948-ൽ മരിച്ചവർ
വിറ്റോറിയോ ഡി സിക്ക

ലോകസിനിമാ ചരിത്രത്തിൽ നിയോറിയലിസത്തിന്റെ മുൻ നിരയിൽ വരുന്ന വ്യക്തിയാണ് **വിക്ടോറിയ ഡിസീക്ക**. 1929 ൽ നിർമിച്ച റോസ് സ്കാർലെറ്റ് എന്ന സിനിമയിലൂടെയാണ് അദ്ദേഹത്തിന്റെ രംഗപ്രവേശം. ഇറ്റലിയിൽ ജനിച്ച ഡിസീക്ക നാടകരംഗത്തു നിന്നാണ് സിനിമയിലേക്ക് വരുന്നത്. ഷൂ ഷൈൻ(1946), ബൈസൈക്കിൾ തീവ്സ് (1948) എന്നീ ചിത്രങ്ങളോടെ ഡിസീക്ക ലോകസിനിമ ഭൂപടത്തിൽ സ്ഥാനം നേടി. യെസ്റ്റെർഡെ ടുഡെ ടുമാറോ, ടു വുമൻ, ദി വോയേജ് തുടങ്ങി പതിനാലോളം ചിത്രങ്ങൾ ഡിസീക്കയുടെതായുണ്ട്.

## പ്രചോദനം
രണ്ടു ലോകമഹായുദ്ധങ്ങൾ ലോകത്തിനു സമ്മാനിച്ച ദുരിതങ്ങളിലേക്കാണ് ഡിസീക്കയുടെ മനസ്സ് ചലിച്ചത്. യുദ്ധങ്ങൾക്കു ശേഷം യൂറോപ്പിലുണ്ടായ കൊടിയ ദാരിദ്ര്യവും തൊഴിലില്ലായ്മയും അക്രമങ്ങളും ഡിസീക്കയെ ശക്തമായി സ്വാധീനിച്ചു. അതാണ് ഷൂ ഷൈൻ(1946), ബൈസൈക്കിൾ തീവ്സ് (1948)
തുടങ്ങിയ ചിത്രങ്ങൾ ഒരുക്കാൻ അദ്ദേഹത്തിന് പ്രേരണയായത്. ഈ ചിത്രങ്ങളുടെ വരവോടെ നിയൊ റിയലിസയത്തിനു തുടക്കമാകുകയായിരുന്നു. പല ചലച്ചിത്രകാരന്മാരെയും ഇത് വളരെയധികം സ്വാധീനിച്ചിട്ടുണ്ട്. ഭാരതീയ സിനിമാ ചരിത്രത്തിന്റെ നാഴികക്കല്ലുകളിലൊന്നായ **[[പഥേർ പാഞ്ചാലി]]** എടുക്കുവാൻ സത്യജിത് റേയ്ക്ക് പ്രചോദകമായത് ലണ്ടനിൽ വെച്ച് ബൈ സൈക്കിൾ തീവ്സ് കാണാനിടയായതാണ് എന്ന് അദ്ദേഹം പറഞ്ഞിട്ടുണ്ട്.

ആൽബെർട്ടോ മൊറോവിയുടെ *റ്റു വുമൻ* എന്ന നോവലിനെ അധാരമാക്കി ചെയ്ത ചിത്രം, രണ്ടാം ലോകമഹായുദ്ധത്തിനിടെ അധിനിവേശക്കാരായ പട്ടാളക്കാരിൽ നിന്നും സ്വന്തം മകളുടെ മാനം സംരക്ഷിക്കാനുള്ള ഒരു സ്ത്രീയുടെ കഥയാണ്.

1973 ൽ പുറത്തിറങ്ങിയ ദി വോയേജ് ആണ് അദ്ദേഹത്തിന്റെ അവസാന ചിത്രം. സ്വന്തം നാട്ടിൽ അപമാനിതനായ അദ്ദേഹം പിന്നീട് ഫ്രാൻസിലെത്തി അവിടുത്തെ പൗരത്വം നേടുകയാണുണ്ടായത്.
## ബാഹ്യ ലിങ്കുകൾ

* 
* Vittorio De Sica director bio for ''The Garden of the Finzi-Continis'' Sony Pictures Entertainment website, retrieved 8 April 2006
* Vittorio De Sica Review Wall Street Journal article, retrieved 9 March 2013

വർഗ്ഗം:ഇറ്റാലിയൻ ചലച്ചിത്രസംവിധായകർ
വർഗ്ഗം:1901-ൽ ജനിച്ചവർ
മയൂരശിഖ

thumb|right|200px|ചരടുകളിൽ കെട്ടുകളിട്ട് സംഖ്യാസംബന്ധിയായ വിവരങ്ങൾ സൂക്ഷിക്കുന്ന ദക്ഷിണ അമേരിക്കയിലെ ഇൻകാകളുടെ "ക്വിപു"-വിന്റെ ഒരു മാതൃക
മനുഷ്യരാശിയുടെ ഗണിതശാസ്ത്ര പൈതൃകത്തിന്റെ അന്വേഷണം എന്ന നിലയിൽ ജോർജ്ജ് ഗീവർഗ്ഗീസ് ജോസഫ് എഴുതി 1992-ൽ പ്രസിദ്ധീകരിച്ച ഗ്രന്ഥമാണ്‌ **മയൂരശിഖ**.  ഗണിതശാസ്ത്ര ജ്ഞാനം വികസിച്ചുവന്നത് യൂറോപ്പിനെ കേന്ദ്രീകരിച്ചാണെന്ന "വിഭാഗീയ" ധാരണ തിരുത്തിയെഴുനുള്ള ശ്രമമാണ്‌ ഈ ഗ്രന്ഥം.  "മയൂരശിഖ: ഗണിതശാസ്ത്രത്തിന്റെ യൂറോപ്യനല്ലാത്ത വേരുകൾ" (The Crest of the Peacock: The Non-European roots of Mathematics) എന്നാണ്‌ ഗ്രന്ഥത്തിന്റെ മുഴുവൻ പേര്‌. 

"മയൂരശിഖ" എന്ന ഗ്രന്ഥനാമം ക്രിസ്ത്വബ്ദാരംഭത്തിനു മുൻപ് അഞ്ചാം നുറ്റാണ്ടിൽ ഭാരതത്തിൽ എഴുതപ്പെട്ട വേദാംഗജ്യോതിഷം എന്ന സംസ്കൃത രചനയിലെ ഈ ശ്ലോകത്തെ ആശ്രയിച്ചുള്ളതാണ്‌:-

മയിലിന്‌ ശിഖയും നാഗത്തിന്‌ ശിരോമണിയും എന്നപോലെ, വേദാംഗ-ശാസ്ത്രങ്ങൾക്ക് ഗണിതവും മൂർദ്ധാവായി നിലകൊള്ളുന്നു എന്നാണ്‌ ഈ ശ്ലോകത്തിന്റെ അർത്ഥം. 

ഗണിതശാസ്ത്രത്തിന്റെ ഇന്നത്തെ വികസിതാവസ്ഥയിൽ ഏറ്റവും പുരാതനമായവ തുടങ്ങി, ഒട്ടേറെ ജനതകളുടേയും സംസ്കാരങ്ങളുടേയും സംഭാവനകൾ ഉൾച്ചേർന്നിരിക്കുന്നതായി ഗ്രന്ഥകാരൻ ചൂണ്ടിക്കാണിക്കുന്നു.  ക്രിസ്ത്വബ്ദാരംഭത്തിന്‌ 35,000 വർഷങ്ങൾക്കു മുൻപ് ഭൂമധ്യരേഖയോട് ചേർന്നു കിടക്കുന്ന മദ്ധ്യാഫ്രിക്കയിലെ ജനങ്ങൾ അസ്ഥികളിൽ രേഖപ്പെടുത്തിയിരുന്ന ഗണനരീതി പരാമർശിച്ചണ്‌ ഗ്രന്ഥത്തിന്റെ തുടക്കം. അടുത്തതായി, ചരടുകളിൽ കെട്ടുകളിട്ട് സംഖ്യാസംബന്ധിയായ വിവരങ്ങൾ സൂക്ഷിക്കുന്ന ദക്ഷിണ അമേരിക്കയിലെ ഇൻകാകളുടെ "ക്വിപു"(Quipu) വ്യവസ്ഥയും, നൈജീരിയയിലെ പുരാതന നിവാസികളുടേയും, മദ്ധ്യ അമേരിക്കയിലെ മായൻ സംസ്കാരത്തിന്റേയും ഗണന വ്യവസ്ഥകളും പരിഗണിക്കപ്പെടുന്നു.  തുടർന്ന്, ഈജിപ്തും ബാബിലോണും ഗ്രീക്ക് ഗണിതത്തിന്റെ വികാസത്തെ എപ്രകാരം സഹായിച്ചെന്നും ഗണിതശാസ്ത്രത്തിൽ അറബിജനതയുടെ സംഭാവന എത്ര വലുതാണെന്നും ഇൻഡ്യയിലേയും ചൈനയിലേയും സംസ്കാരങ്ങളുടെ  ഗണിതശാസ്ത്രത്തിലെ കണ്ടെത്തലുകൾ എത്ര വലുതും വൈവിദ്ധ്യം നിറഞ്ഞതും മൗലികവുമാണെന്നും ഗ്രന്ഥകാരൻ ചൂണ്ടിക്കാട്ടുന്നു.  

## അവലംബം
പെരുന്തച്ചൻ (ചലച്ചിത്രം)

1990-ൽ  പുറത്തിറങ്ങിയ ഒരു മലയാളചലച്ചിത്രമാണ്‌ ***പെരുന്തച്ചൻ***. എം.ടി. വാസുദേവൻ നായർ രചന നിർവ്വഹിച്ചിരിക്കുന്ന ഈ ചിത്രം സം‌വിധാനം ചെയ്തത് അജയനാണ്‌. പറയിപെറ്റ പന്തിരുകുലത്തിലെ ഒരംഗമായ പെരുന്തച്ചനും, മകനും തമ്മിലുള്ള അന്തർസംഘർഷങ്ങളാണ്‌ ഈ ചിത്രത്തിൽ അവതരിപ്പിച്ചിരിക്കുന്നത്. മികച്ച നടനുള്ള കേരള സർക്കാരിന്റെ പുരസ്കാരങ്ങളടക്കം നിരവധി പുരസ്കാരങ്ങൾ ഈ ചിത്രം നേടിയിട്ടുണ്ട്.

## അഭിനേതാക്കൾ
* തിലകൻ – രാമൻ (പെരുന്തച്ചൻ)
* പ്രശാന്ത് – കണ്ണൻ വിശ്വകർമ്മൻ
* വിനയ പ്രസാദ് – ഭാർഗ്ഗവി തമ്പുരാട്ടി
* മനോജ് കെ. ജയൻ – Neelakandhan
* മോനിഷ ഉണ്ണി – കുഞ്ഞിക്കാവു തമ്പുരാട്ടി
* നെടുമുടി വേണു – മാമ്പറ്റ ഉണ്ണി തമ്പുരാൻ
* ബാബു നമ്പൂതിരി – കേശവൻ
* എം.എസ്. തൃപ്പുണിത്തറ – എമ്പ്രാശൻ

## അണിയറ പ്രവർത്തകർ

## അവലംബം


## പുറത്തേക്കുള്ള കണ്ണികൾ
* 
* 

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:സന്തോഷ് ശിവൻ ഛായാഗ്രഹണം ചെയ്ത ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
പരകോടി

സാഹിത്യത്തിലും, നാടകത്തിലും, സിനിമകളിലും, ആഖ്യാനകൃതികളിലും, പ്രസംഗകലയിലും ഭാവത്തിന്റെ ഉച്ചാവസ്ഥ. ഈ രംഗങ്ങളിൽതന്നെ ഭാവത്തിലുണ്ടാകുന്ന മുഷിപ്പൻ പരിണാമം ആന്റി ക്ലൈമാക്‌സ് അഥവാ വിരുദ്ധ പരകോടി എന്ന് അറിയപ്പെടുന്നു.
ഡബ്ല്യു.ആർ. വരദരാജൻ

തമിഴ്നാട്ടിലെ ഒരു കമ്യൂണിസ്റ്റ് നേതാവും, ട്രേഡ് യൂനിയൻ നേതാവുമായിരുന്നു **ഡബ്ല്യു.ആർ. വരദരാജൻ** (ജൂലൈ 22 1946 - ഫെബ്രുവരി 11 2010). സി.പി.ഐ.എമ്മിന്റെ കേന്ദ്രകമ്മറ്റിയംഗവും, സി.ഐ.ടി.യുവിന്റെ അഖിലേന്ത്യാ സെക്രട്ടറിയുമായിരുന്നു വരദരാജൻ.

തമിഴ് അരശു കഴകത്തിലൂടെയാണ്‌ വരദരാജൻ രാഷ്ട്രീയരംഗത്തെത്തുന്നത്. റിസർ‌വ്വ് ബാങ്ക് ഓഫ് ഇന്ത്യ ജീവനക്കാരനായ വരദരാജൻ ഒരു ചാർട്ടേഡ് അക്കൗണ്ടന്റ് കൂടിയായിരുന്നു. 1963-ൽ അദ്ദേഹം സി.പി.ഐ.എമ്മിൽ ചേർന്നു. 1989-ലെ തെരഞ്ഞെടുപ്പിൽ തമിഴ്നാട്ടിലെ വില്ലിവാക്കം അസംബ്ലി മണ്ഡലത്തിൽ നിന്നു തമിഴ്നാട് നിയമസഭയിലേക്കു തെരഞ്ഞെടുക്കപ്പെട്ടു. ആ തെരഞ്ഞെടുപ്പിൽ അദ്ദേഹത്തിന്‌ 99571 വോട്ടുകൾ ലഭിച്ചു  (ആകെ വോട്ട് ചെയ്തതിന്റെ 46.77%). 1991-ൽ നടന്ന തെരഞ്ഞെടുപ്പിൽ അദ്ദേഹം കോൺഗ്രസ്സിലെ ഇ.കലനോടു മത്സരിച്ചു പരാജയപ്പെട്ടു. ആ തെരഞ്ഞെടുപ്പിൽ വരദരാജന്‌ 71963 വോട്ടുകൾ (33.79%)  നേടി രണ്ടാം സ്ഥാനത്തെത്താനായേ കഴിഞ്ഞുള്ളൂ.

## മരണം
2010 ഫെബ്രുവരി 11-ന്‌ വരദരാജനെ കാണാനില്ലെന്നു പറഞ്ഞ് ഭാര്യ ചെന്നൈ പോലീസിൽ ഒരു പരാതി നൽകി. പോലീസ് നടത്തിയ പരിശോധയിൽ വരദരാജൻ രണ്ടു മരണക്കുറിപ്പുകൾ എഴുതി വെച്ചിരുന്നതായി കണ്ടു. ഫെബ്രുവരി 6-നു എഴുതിയ അത്തരമൊരു കത്തിൽ വ്യക്തിപരമായ പ്രശ്നങ്ങൾ കാരണമാണ്‌ ആത്മഹത്യ ചെയ്യുന്നതെന്ന് സൂചിപ്പിരുന്നു. ചില കാരണങ്ങളാൽ ഇദ്ദേഹത്തെ സി.പി.എമ്മിന്റെ കേന്ദ്രകമ്മറ്റിയിൽ നിന്നു പുറത്താക്കിയിരുന്നു. തമിഴ്നാട് പോലീസ് നടത്തിയ വ്യാപക തിരച്ചിലിനെത്തുടർന്ന് ഫെബ്രുവരി 20-ന്‌ ചെന്നൈക്കടുത്തുള്ള പൊറൂർ തടാകക്കരയിൽ വരദരാജന്റെ മൃതദേഹം കണ്ടെടുത്തു. 

ഇദ്ദേഹത്തിന്റെ ഭാര്യ സരസ്വതിയാണ്‌. ഒരു മകളും, രണ്ടു ആൺ‌മക്കളുമുണ്ട്.

## അവലംബം


വർഗ്ഗം:1946-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:ജൂലൈ 22-ന് ജനിച്ചവർ
വർഗ്ഗം:ഫെബ്രുവരി 11-ന് മരിച്ചവർ

വർഗ്ഗം:ഇന്ത്യയിലെ കമ്യൂണിസ്റ്റ് നേതാക്കൾ
ബി.വി. കാരന്ത്

ഒരു നാടക, സിനിമാ സംവിധായകനും നടനുമായിരുന്നു **ബാബുകോടി വെങ്കടരമണ കാരന്ത്** എന്ന **ബി.വി. കാരന്ത്**(19 സെപ്റ്റംബർ 1929 - 1 സെപ്റ്റംബർ 2002) (കന്നട: ಬಾಬುಕೋಡಿ ವೆಂಕಟರಮಣ ಕಾರಂತ್) 
## ജീവിതരേഖ
സാമ്പത്തിക വൈഷമ്യം മൂലം 15-ാമത്തെ വയസ്സിൽ നാടകക്കമ്പനിയിൽ ചേർന്നു. ഇക്കാലത്ത് ഹിന്ദി പ്രൈവറ്റായി പഠിച്ചു. തുടർന്ന് അദ്ധ്യാപകനായി. പിന്നീട് ബനാറസ് സർവ്വകലാശാലയിൽ ചേർന്ന് ഹിന്ദിയിൽ എം.എ. ബിരുദമെടുത്തു. ഡോക്ടറേറ്റിനുവേി ഗവേഷണം നടത്തിയെങ്കിലും പൂർത്തിയാക്കിയില്ല. നാഷനൽ സ്കൂൾ ഒഫ് ഡ്രാമയിൽ ചേർന്ന് പഠിച്ചു. വീണ്ടും അദ്ധ്യാപകനായി. സംഗീതത്തിൽ എം.എ. ബിരുദം നേടി. പ്രസിദ്ധങ്ങളായ പല കന്നഡ നാടകങ്ങളും ഹിന്ദിയിലേക്ക് വിവർത്തനം ചെയ്തു. ഗിരീഷ് കർണാഡിന്റെ വംശവൃക്ഷ (1970) ആണ് സംവിധാനം ചെയ്ത ആദ്യത്തെ ചലച്ചിത്രം. ഇത് ഏറ്റവും മികച്ച സംവിധായകനുള്ള അവാർഡ് നേടിക്കൊടുത്തു. ഇദ്ദേഹം സംവിധാനം ചെയ്ത ചോമനദുഡി രാഷ്ട്രപതിയുടെ സ്വർണമെഡൽ നേടുകയും ചലച്ചിത്രലോകത്ത് കോളിളക്കം സൃഷ്ടിക്കുകയും ചെയ്തു. ഘടശ്രാദ്ധ എന്ന ചിത്രം സംഗീതസംവിധാനത്തിനുള്ള അവാർഡ് നേടി. പ്രസിദ്ധങ്ങളായ അനേകം കന്നഡ ചലച്ചിത്രങ്ങളുടെ സംഗീതസംവിധാനം നിർവഹിച്ചിട്ടുണ്ട്. ഭൂമിക, ഹംസഗീതെ എന്നീ ചിത്രങ്ങളിൽ അഭിനയിച്ചു. ഇദ്ദേഹം സംഗീതസംവിധാനം ചെയ്ത ഋശ്യശൃംഗ മികച്ച സംഗീത സംവിധായകനുള്ള അവാർഡ് നേടി. ശ്രദ്ധേയങ്ങളായ പല കന്നഡ നാടകങ്ങളും രചിച്ചിട്ടു്. ഡൽഹിയിലെ നാഷനൽ സ്കൂൾ ഒഫ് ഡ്രാമയിൽ ഡയറക്ടറായി പ്രവർത്തിച്ചു. പത്‌നി പ്രേമ കാരന്ത്.

വർഗ്ഗം:1929-ൽ ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:സെപ്റ്റംബർ 19-ന് ജനിച്ചവർ
വർഗ്ഗം:കന്നഡ ചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച സംഗീതസംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:സെപ്റ്റംബർ 1-ന് മരിച്ചവർ
മുപ്പത്തടം

കേരളത്തിലെ എറണാകുളം ജില്ലയിൽ ആലുവക്കടുത്ത് സ്ഥിതിചെയ്യുന്ന ഒരു ഗ്രാമമാണ് **മുപ്പത്തടം**. ആലുവായിൽ നിന്ന് ഏകദേശം 8 കി.മി. ദൂരത്തുള്ള ഇവിടെ അനേകം വ്യവസായശാലകൾ പ്രവർത്തിക്കുന്നുണ്ട്.ചെറുതും വലുതുമായ വ്യവസായശാലകൾ മുപ്പത്തടത്തിൽ ഉണ്ട്. വ്യവസായകേന്ദ്രങ്ങളായ എടയാർ, ഏലൂർ തുടങ്ങിയവയാണ് അയൽഗ്രാമങ്ങൾ. ജാതി മത ഭേദമില്ലാതെ മുപ്പത്തടത്തുകാർ ഒരുമിക്കുന്ന ആഘോഷങ്ങൾ ആണ് ശ്രീ മുതുകാട് ഭഗവതീ ക്ഷേത്രത്തിലെയും സുബ്രഹ്മണ്യ സ്വാമി ക്ഷേത്ര ഉത്സവവും.,സെന്റ് ജോൺസ് ദേവാലയത്തിലെ തിരുന്നാളും. ഒരേ സമയത്ത് ഒന്നോ രണ്ടോ ദിവസങ്ങളുടെ വ്യത്യാസത്തിലാണ് ഈ മൂന്ന് ആഘോഷങ്ങളും നടക്കുന്നത്.
കണ്ണുനീർ

കണ്ണിൽ നിന്നും പുറപ്പെടുന്ന ഒരു ദ്രാവകം ആണ് **കണ്ണുനീർ** അഥവാ **കണ്ണീർ**. ഇത് കണ്ണ് വൃത്തിയായി ഇരിക്കുവാനും ഈർപ്പമുള്ളതായി ഇരിക്കുവാനും സഹായിക്കുന്നു. ദുഃഖം, സന്തോഷം മുതലായ വികാരങ്ങളുടെ ഉയർന്ന അവസ്ഥ കണ്ണുനീർ പുറപ്പെടുവിക്കും. കോട്ടുവാ ഇടുമ്പോഴും കണ്ണീർ വരാം. കരയിലെ മിക്ക സസ്തനികളും കണ്ണീർ പുറപ്പെടുവിക്കുമെങ്കിലും, പൊതുവേ മനുഷ്യർ മാത്രമാണ് കരയുന്നതായി കണക്കാക്കപ്പെടുന്നത്.

## കണ്ണുനീരിലെ രാസാഗ്നി
കണ്ണുനീരിലടങ്ങിയിരിക്കുന്ന രാസാഗ്നിയാണ്‌ **ലൈസോസൈം**.ഇത് കണ്ണിൽ ബാക്ടീരിയയിൽ നിന്നുണ്ടാകുന്ന അണുബാധയെ ചെറുക്കുവാൻ സഹായിക്കുന്നു.
നൊമ്പരക്കണ്ണീർ|thumb|right|300px|

## അവലംബം


വർഗ്ഗം:ശരീരശാസ്ത്രം
അഹ്മദ് ബാവപ്പ

കേരളീയനായ പ്രമുഖ കൃഷിശാസ്ത്രജ്ഞനും ഐക്യരാഷ്ട്ര സഭ യുടെ ഫുഡ് ആൻഡ് അഗ്രിക്കൾച്ചറൽ ഓർഗനൈസേഷന്റെ (എഫ്.എ.ഒ) മുൻ ഉദ്യോഗസ്ഥനുമായിരുന്നു **ഡോ.കെ.വി. അഹ്മദ് ബാവപ്പ**. (ജനുവരി 12,1930-ഒക്ടോബർ 1,2019) ശ്രീലങ്കയിലെ എഫ്.എ.ഒ യുടെ സ്പൈസസ് എക്സ്പെർട്ടായും വിയറ്റ്നാമിൽ എഫ്.എ.ഒ. പ്രൊജക്ടിന്റെ മുഖ്യ സാങ്കേതിക ഉപദേഷ്ടാവായും സേവനമനുഷ്ഠിച്ചു .

## ജീവിതരേഖ
പാലക്കാട് ജില്ലയിലെ കപ്പൂരിൽ  1930 ൽ ജനനം. കുമരനെല്ലൂർ ഹൈസ്കൂളിൽ നിന്ന് സ്കൂൾ പഠനം പൂർത്തിയാക്കി ഇന്റർമീഡിയറ്റിന്‌ മദ്രാസ് മുസ്ലിം കോളേജിൽ ചേർന്നു. പിന്നീട് കൊയമ്പത്തൂർ കാർഷിക കോളേജിലും പഠനം നടത്തി. മദ്രാസ് സർ‌വകലാശാലയിൽ നിന്ന് ഒന്നാം റാങ്കോടെ ബിരുദം നേടി. മൂന്ന് വർഷം പട്ടാമ്പിയിലെ നെല്ല് ഗവേഷണ സ്ഥാപനത്തിൽ ജോലി  ചെയ്തു. 1956 മുതൽ ദക്ഷിണ കന്നട വിറ്റലിലെ കമുങ്ങ് ഗവേഷണ കേന്ദ്രത്തിൽ പതിനാലു വർഷം ശാസ്ത്രജ്ഞനായി പ്രവർത്തിച്ചു. കൊയമ്പത്തൂർ  കാർഷിക കോളേജിൽ നിന്ന്  എം.എസ്.സി യും(1961-63), 1973 ൽ മൈസൂർ സർ‌വകലാശാലയിൽ നിന്ന് പി.എച്ച്.ഡിയും കരസ്ഥമാക്കി. കമുങ്ങിലെ രണ്ട് വ്യത്യസ്ത ജനുസ്സുകളെ സം‌യോജിപ്പിക്കുന്നതിനെ കുറിച്ച ഗവേഷണത്തിനായിരുന്നു അദ്ദേഹത്തിന്‌ ഡോക്ടറേറ്റ് ലഭിച്ചത്.
കാർഷിക രംഗം മെച്ചപ്പെടണമെങ്കിൽ സാങ്കേതിക വിദ്യ കൂടുതലായി ഉപയോഗിക്കണമെന്ന് അഭിപ്രായപ്പെടുന്ന ബാവപ്പ ജൈവകൃഷി പിന്തുടരണമെന്ന കാഴ്ചപ്പാടുകാരനാണ്‌. കാർഷിക ഗവേഷകൻ എന്നതോടൊപ്പം ഒരു വിദ്യാഭ്യാസ പ്രവർത്തകൻ കൂടിയാണ്‌ ബാവപ്പ. പാലക്കാട് ജില്ലയിലെ കപ്പൂരിലുള്ള ദാറുൽ ഉലൂം ഇസ്ലാമിക് കൾച്ചറൽ സെന്ററിന്റെ സ്ഥാപക അധ്യക്ഷനാണ്‌ അദ്ദേഹം.

## കൃതികൾ
185 ഗവേഷണ പ്രബന്ധങ്ങളും അഞ്ചു പുസ്തകങ്ങളും രചിച്ചിട്ടുണ്ട് ബാവപ്പ. തെങ്ങ്,കശുമാവ് എന്നിവയുടെ കൃഷിയെ സംബന്ധിച്ച രണ്ട് വീഡിയോ ചിത്രങ്ങളും അദ്ദേഹത്തിന്റേതായുണ്ട്. പുസ്തകങ്ങളുടെ വിവരങ്ങൾ താഴെ:

*The Arecanut Palm (Central Plantation Crop Research Institute,Kasaragode:1982), 
*Plantation Crops (CPCRI,1984)
*Coconut industry in Vietnam (Asia and Pacific Coconut Community Jakarta 1994)
*Coconut industry in Indonesia (Asia and Pacific Coconut Community Jakarta 1996)
*Pakarangan Farming System of Indonesia (1995)

## പുരസ്കാരങ്ങൾ
*മദ്രാസ് സർ‌വകലാശാലയുടെ അഞ്ചു സ്വർണ്ണമെഡലുകൾ
*എഫ്.എ.ഒ അവാർഡ് (1982)
*ഡോ. സി.എസ്. വെങ്കിട്ടരാമൻ അവാർഡ് (1988 ലും 1996 ലും)
*പ്ലാറ്റിനം ജൂബിലി അവാർഡ് (1991) 
*ഇന്ത്യൻ ജേസീസ് അച്ചീവർ അവാർഡ് (2004)
*ലോക സാമ്പത്തിക കൗൺസിലിന്റെ ഇന്റർനാഷനൽ ഗോൾഡ് സ്റ്റാർ മില്ലേനിയം അവാർഡ്

## അവലംബം

വർഗ്ഗം:ജീവിച്ചിരിക്കുന്നവർ വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:ഇന്ത്യയിലെ കൃഷിശാസ്ത്രജ്ഞർ
വർഗ്ഗം:അഗ്രോണമിസ്റ്റുകൾ
കലീലയും ദിംനയും

അറബിഭാഷയിലെ **കലീല വ ദിംന** എന്ന ഗ്രന്ഥത്തിന്റെ മലയാള വിവർത്തനമാണ്‌ **കലീലയും ദിംനയും** (ISBN 81-7204-971-4) . രണ്ടായിരത്തിലധികം വർഷങ്ങൾക്ക് മുമ്പ് ഭാരതത്തിൽ രചിക്കപ്പെട്ട പഞ്ചതന്ത്രം, മഹാഭാരതം തുടങ്ങിയവയിൽ നിന്ന് പേർഷ്യൻ ഭാഷയിലേക്ക് സമാഹരിക്കപ്പെട്ട ഈ ഗ്രന്ഥം പിന്നീട് വിപുലീകരിക്കപ്പെടുകയും, അറബി ഭാഷയിലേക്ക് വിവർത്തനം ചെയ്യപ്പെടുകയുമായിരുന്നു. 

## ചരിത്രം
ബർസവൈഹി എന്ന പേർഷ്യൻ പണ്ഡിതൻ പഹ്‌ലവി ഭാഷയിലേക്ക് സമാഹരിച്ച ഈ കഥാ സമാഹാരത്തിൽ പിന്നീട്  ചില അധ്യായങ്ങൾ കൂട്ടിച്ചേർക്കപ്പെട്ടു. പഞ്ചതന്ത്രത്തിലെ **കരടകനും** **ദമനകനും** പേർഷ്യൻ ഭാഷയിലെക്ക് എത്തിയപ്പോൾ **കലീലജ്** എന്നും **ദിംനജ്** എന്നും രൂപഭേദം വന്നു. അറബിയിലേക്ക് **അബ്ദുല്ലാഹ് ഇബ്‌നു മുഖഫ്ഫ‌അ്** വിവർത്തനം ചെയ്തപ്പോൾ അവർ കലീലയും ദിംനയുമായി. മൊത്തം സമാഹാരത്തിന്റെ പേര്‌ കലീല വ ദിംന എന്നായി മാറി. അറബിഭാഷയിൽ നിന്ന് പിന്നീട് ഫാർസി, ഗ്രീക്ക്, ഹീബ്രു, ലാറ്റിൻ, സ്പാനിഷ്, ഇംഗ്ലീഷ്, റഷ്യൻ തുടങ്ങി വിവിധ ഭാഷകളിലേക്ക് വിവർത്തനം ചെയ്യപ്പെട്ടു. 1999-ൽ **കലീലയും ദിംനയും** എന്ന പേരിൽ ടി.കെ ഉബൈദ് മലയാളത്തിലേക്ക് വിവർത്തനം ചെയ്തു. ഇസ്‌ലാമിക് പബ്ലിഷിംഗ് ഹൗസ് ആണ്‌ പ്രസാധകർ.

## കഥാപാത്രങ്ങൾ
ഇതിലെ കഥ പറയുന്ന **ബൈദബ** ഭാരതത്തിലെ **വേദവ്യാസൻ** ആണ്‌. പഞ്ചതന്ത്രത്തിലെ കരടകനും ദമനകനും യഥാക്രമം കലീലയും ദിംനയുമായി. പഞ്ചതന്ത്രം കഥകളിലെ ഒട്ടുമിക്ക കഥാപാത്രങ്ങൾ വിവിധ പേരുകളിൽ ഇതിൽ പ്രത്യക്ഷപ്പെടുന്നു.
## അവലംബം

വർഗ്ഗം:ഗ്രന്ഥങ്ങൾ
ഇന്ത്യയുടെ ദേശീയ പോർട്ടൽ

ഭാരത സർക്കാരിന്റെ കീഴിലുള്ള മുഴുവൻ സ്ഥാപനങ്ങളെക്കുറിച്ചും സംസ്ഥാന കേന്ദ്രഭരണ പ്രദേശങ്ങളെക്കുറിച്ചും അവ ലഭ്യമാക്കുന്ന സേവനങ്ങളെക്കുറിചുമുള്ള വിവരങ്ങൾ ഒരു കുടക്കീഴിൽ ലഭ്യമാക്കനുദ്ദേശിച്ചിട്ടുള്ള ഇന്ത്യയുടെ ദേശീയ പോർട്ടലാണ് *http://www.india.gov.in*. പൊതുവായ വിവരങ്ങൾക്കു പുറമേ, വിവിധ മേഖലകളെക്കുറിച്ചും സേവനങ്ങളെക്കുറിച്ചും ഭൂപടങ്ങൾ, ഫോമുകൾ, നയരേഖകൾ തുടങ്ങിയവയേക്കുറിച്ചും ആധികാരിക വിവരങ്ങൾ ലഭ്യമാക്കാനുള്ള ഒരു ഏകജാലക സംവിധാനമായാണു ദേശീയ പോർട്ടലിനെ കണക്കാക്കുന്നത്. ദേശീയ ഇ-ഭരണ നയത്തിലെ പ്രധാനപ്പെട്ട ഒരിനമായ ദേശീയ പോർട്ടൽ. കേന്ദ്ര ഐ.ടി വകുപ്പിന്റെ സഹായത്തോടെ എൻ ഐ സി യാണു തയ്യാറാക്കുന്നത്. പല സംസ്ഥാനങ്ങളിലേയും പ്രധാന വെബ്‌താളുകൾ വിവരങ്ങളൂം ഉൾപ്പെടുത്തിയിട്ടുള്ള  ദേശീയ പോർട്ടലിൽ കൂട്ടായ്മയിലൂടെയുള്ള വിവരശേഖരണരീതിയാണ് അവലംബിച്ചിട്ടുള്ളത്.

ഈ പോർടലിൽ പ്രതിമാസം ശരാശരി എട്ട് ലക്ഷം സന്ദർശകർ ഉണ്ടെന്ന് കണക്കാക്കപ്പെടുന്നു. ഇതിൽ 28 ശതമാനം സന്ദർശകരും ഇന്ത്യക്ക് പുറത്ത് നിന്നുള്ളവരാണ്. ഗൂഗിൾ തിരച്ചിലിൽ ഈ പോർട്ടലിൽ 15,300,000 വെബ്‌താളുകളുമായി കണ്ണികളുണ്ട്.
## ചരിത്രം
ഈ പോർട്ടൽ ആദ്യമായി തയ്യാറാക്കി തുറന്നത് 10 നവംബർ, 2005 നാണ്. ഇത് സംരക്ഷിച്ചു പോരുന്നത് നാഷണൽ ഇൻഫോമാറ്റിക്സ് സെന്റർ ആണ്.,
thumb|200px|right|ദേശീയപോർട്ടൽ മോസില്ല ഫയർഫോക്സിൽ.

## അവലംബം

## പുറത്തേക്കുള്ള കണ്ണികൾ
*National Portal of India-Content Framework
*India.gov.in &nbsp;– official portal of Government of India(in English)

വർഗ്ഗം:ഭാരതസർക്കാർ
വർഗ്ഗം:വെബ്സൈറ്റുകൾ
സൂഫി പറഞ്ഞ കഥ (ചലച്ചിത്രം)

കെ.പി. രാമനുണ്ണി രചിച്ച സൂഫി പറഞ്ഞ കഥ എന്ന നോവലിനെ ആസ്പദമാക്കി സിലിക്കൺ മീഡിയയുടെ ബാനറിൽ  പ്രിയനന്ദനൻ സം‌വിധാനം ചെയ്ത് 2010 ഫെബ്രുവരി 19-ന്‌ തീയേറ്ററുകളിലെത്തിയ ചിത്രമാണ്‌ ***സൂഫി പറഞ്ഞ കഥ***. തമ്പി ആന്റണി, പ്രകാശ് ബാരെ, ബംഗാളി നടി ശർബാനി മുഖർജി എന്നിവരാണ് ചിത്രത്തിലെ പ്രധാന അഭിനേതാക്കൾ. സെൻട്രൽ പിക്ചേഴ്സ് ചിത്രം വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് കെ.പി. രാമനുണ്ണി ആണ്.

## കഥ
നാനാജാതി മതസ്ഥർ അനുഗ്രഹം തേടാനെത്തുന്ന ബീവിയുടെ 'ജാറം' ത്തിലെത്തുന്ന പത്ര പ്രവർത്തകന്റെ മുൻപിൽ സൂഫി ബീവിയുടെ കഥ പറയുന്നു.

മേലെപുല്ലാര തറവാട്ടിലെ അനന്തരവകാശിയായി കാർത്ത്യായനി എന്ന കാർത്തി  ജനിക്കുന്നു. പണ്ഡിതനും, ദേവി ഉപാസകനുമായ ശങ്കു മേനോൻ (തമ്പി ആന്റണി) തന്റെ അനന്തരവളുടെ അസാമാന്യ ജാതകം ഗണിച്ചെടുക്കുന്നു, യൌവ്വനയുക്തയായിത്തീർന്ന അവൾ തന്റെ തറവാട്ടിൽ നാളികേര കച്ചവടത്തിനെത്തുന്ന മാമൂട്ടി എന്ന മുസ്ലീം യുവാവുമായി പ്രണയത്തിലാവുകയും അയാളുമൊത്ത് പൊന്നാനിക്ക് ഒളിച്ചോടുകയും ചെയ്യുന്നു. മാമൂട്ടിയുടെ വീട്ടിലെത്തുന്ന കാർത്തി ,സുഹ്റാ എന്ന നാമവും മുസ്ലീം വിശ്വാസവും സ്വീകരിക്കുന്നു, എന്നാൽ വീട്ടുവളപ്പിൽ നിന്നും കിട്ടുന്ന ദേവീ വിഗ്രഹം അവളിൽ ഗതകാല സ്മരണകളുണർത്തുകയും, മാമൂട്ടിയുടെ അനുവാദത്തോടെ വീട്ടുവളപ്പിൽ ക്ഷേത്രം പണിത് ദേവിയെ ആരാധിക്കുകയും ചെയ്യുന്നു, സ്ത്രൈണതയുടെ ശക്തിമത് രൂപമായി മാറുന്ന കാർത്തിയുമായി ശയിക്കാൻ മാമൂട്ടി അശക്തനാവുകയും, കുടുംബത്തിൽ തന്നെയുള്ള അമീർ എന്ന യുവാവുമായി സ്വവർഗ്ഗ ബന്ധത്തിലേർപ്പെടുകയും ചെയ്യുന്നു, മതമൌലിക വാദികൾ മാമൂട്ടിയെ വധിക്കുന്നു, ഇതേ സമയം തന്നെ കാർത്തി അമീറുമൊത്ത് കടലിൽ മറയുന്നു. മാമൂട്ടിയുടെ കൊലയാളികൾ കയറിയ വള്ളവും കാർത്തിയുടെ ശാപഫലമായി മറിയുന്നു.ഒടുവിൽ കാർത്തി ബീവിയായി അവരോധിക്കപ്പെടുന്നു.

## അഭിനേതാക്കൾ
* തമ്പി ആന്റണി – ശങ്കു മേനോൻ
* പ്രകാശ് ബാര – മാമൂട്ടി
* ശർബാനി മുഖർജി – കാർത്തി
* ജഗതി ശ്രീകുമാർ – അവറു മുസ്ല്യാർ
* വി.കെ. ശ്രീരാമൻ – സെയ്തു മൊല്ല
* ബാബു ആന്റണി – സൂഫി
* അഗസ്റ്റിൻ
* ഇന്ദ്രൻസ്
* ഇർഷാദ്
* വിനീത് കുമാർ
* സിദ്ദിഖ്
* മുല്ലനേഴി
* കെ. ബി. വേണു
* അലിയാർ
* സംവൃത സുനിൽ
* സോന നായർ
* ഗീത വിജയൻ
* വത്സല മേനോൻ
* കുളപ്പുള്ളി ലീല

## സംഗീതം
ഗാനരചന റഫീക്ക് അഹമ്മദ്, സംഗീതസംവിധാനം മോഹൻ സിതാര. 
; ഗാനങ്ങൾ
# തെക്കിനി കോലായ ചുമരിൽ – കെ.എസ്. ചിത്ര, സുനിൽ
# സായം സന്ധ്യേ നീറും തിരിപോൽ – ലത കൃഷ്ണ

## അണിയറ പ്രവർത്തകർ
* ഛായാഗ്രഹണം: കെ.ജി. ജയൻ 
* ചിത്രസം‌യോജനം: വേണു ഗോപാൽ 
* കല: ഗോഗുൽ ദാസ് 
* ചമയം: പട്ടണം റഷീദ്, പട്ടണം ഷാ 
* വസ്ത്രാലങ്കാരം: കുമാർ എടപ്പാൾ 
* പ്രോഡക്ഷൻ എക്സിക്യൂട്ടീവ്: രാജൻ മണ്ണാർക്കാട് 
* പ്രൊഡക്ഷൻ കണ്ട്രോളർ: ആനന്ദ് പയ്യന്നൂർ 
* അസോസിയേറ്റ് ഡയറക്ടർ: മുരളി ഗോവിന്ദ്, പ്രദീപൻ മുല്ലനേഴി

## പുറത്തേക്കുള്ള കണ്ണികൾ
* 
* 
* ''സൂഫി പറഞ്ഞ കഥ''  – മലയാളസംഗീതം.ഇൻഫോ

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രിയനന്ദനൻ സം‌വിധാനം ചെയ്ത ചലച്ചിത്രങ്ങൾ
വസന്തം

thumb|right|200px|വസന്തകാലത്തിൽ വിരിയാൻ തുടങ്ങുന്ന ചില പുഷ്പങ്ങൾ
thumb|right|200px|സന്തോഷത്തിൻ്റെയും ഊർജത്തിൻ്റെയും ശുഭാപ്തിവിശ്വാസത്തിൻ്റെയും പ്രതീകമായി വസന്തത്തിൻ്റെ തുടക്കത്തിൻ്റെ ദിവസം മഞ്ഞ പൂക്കൾ നൽകുന്ന അർജൻ്റീനിയൻ ആചാരം പല രാജ്യങ്ങളിലും വ്യാപിച്ചു.

ധ്രുവീയമേഖലയിലും ഉപധ്രുവീയ മേഖലയിലുമുള്ള നാല് പ്രധാന ഋതുക്കളിലൊന്നാണ്‌ **വസന്തം**. ശിശിരത്തിനും ഗ്രീഷ്മത്തിനും ഇടയിലുള്ള ഋതുവാണ്‌ വസന്തം- ഉത്തരാർദ്ധഗോളത്തിൽ മാർച്ച് മുതൽ ജൂൺ വരെയും ദക്ഷിണാർദ്ധഗോളത്തിൽ സെപ്റ്റംബർ മുതൽ നവംബർ വരെയും.

ധ്രുവീയമേഖലയിലും ഉപധ്രുവീയ മേഖലയിലുമുള്ള നാല് പ്രധാന ഋതുക്കളിലൊന്നാണ്‌ വസന്തം. ശിശിരത്തിനും ഗ്രീഷ്മത്തിനും ഇടയിലുള്ള ഋതുവാണ്‌ വസന്തം- ഉത്തരാർദ്ധഗോളത്തിൽ മാർച്ച് മുതൽ ജൂൺ വരെയും ദക്ഷിണാർദ്ധഗോളത്തിൽ സെപ്റ്റംബർ മുതൽ നവംബർ വരെയും.

സ്പ്രിംഗ് ഇക്വിനോക്സിൽ ദിനവും രാത്രിയും ഏകദേശം പന്ത്രണ്ടു മണിക്കൂർ ദൈർഘ്യം ഉള്ളതായിരിക്കും. അന്ന് മുതൽ ദിന ദൈർഘ്യം കൂടും. വസന്തം എന്നത് ജീവന്റെയും പുനര്ജീവന്റെയും പുതുക്കലിന്റെയും പ്രതീകമായി ഉപയോഗിക്കുന്നു.

വസന്തകാലത്ത് സൂര്യനെ അപേക്ഷിച്ച് ഭൂമിയുടെ അച്ചുതണ്ട് അതിന്റെ ചെരിവ് കൂട്ടുന്നു. അങ്ങനെ ഒരു അർദ്ധഗോളത്തിൽ ദിനദൈർഘ്യം കൂടുന്നു. ഇവിടെ ചൂട് കൂടുന്നു. ഇത് മൂലം സസ്യങ്ങൾ മുളയ്ക്കുകയും പുഷ്പിക്കുകയും ചെയ്യുന്നു. ഇതുമൂലമാണ് ഈ ഋതുവിന് ഇംഗ്ലീഷിൽ സ്പ്രിംഗ് എന്ന് പേര് വന്നത്. തണുപ്പുകാലത്ത് മഞ്ഞ് ഉണ്ടെങ്കിൽ അത് ഇക്കാലത്ത് ഉരുകുന്നു, അരുവികളും നദികളും നിറയുന്നു. മഞ്ഞും ഐസും ഇല്ലാത്ത പ്രദേശങ്ങളിൽ ചൂട് കൂടുന്നു. പല പുഷ്പ സസ്യങ്ങളും ഈ കാലത്താണ് പുഷ്പിക്കുന്നത്. 

വസന്തത്തിൽ ചൂടുള്ള കാറ്റ് താഴ്ന്ന പ്രദേശങ്ങളിൽ നിന്നും വരികയും തണുത്ത കാറ്റ് ഉയർന്ന പ്രദേശങ്ങളിലോ ധൃവങ്ങളിലോ നിന്നും ഒരുമിച്ച് വരുമ്പോൾ കാലാവസ്ഥ വല്ലാതെ മാറാം. ഐസ് ഉരുകുന്നത് മൂലവും ചൂട് മഴ പെയ്യുന്നത് മൂലവും മലമ്പ്രദേശങ്ങളിൽ വെള്ളപ്പൊക്കം ഉണ്ടാവാം. 

ഈയിടെയായി ഋതുക്കൾ അതിർത്തികൾ ലംഘിച്ച് പരസ്പരം ഇടപഴകുന്നത് കാണാറുണ്ട്. 

ഉത്തരാർദ്ധഗോളത്തിൽ നിന്നും വ്യത്യസ്തമാണ് ദക്ഷിണാർത്ഥഗോളത്തിലെ വസന്തം. അന്റാർട്ടിക്കയും ദക്ഷിണാർത്ഥഗോളവും തമ്മിൽ ബന്ധിപ്പിക്കുന്ന കരപ്രദേശം ഇല്ലാത്തതിനാൽ സമുദ്രജലത്തിന്റെ സ്വാധീനം ഇല്ലാതെ ധ്രുവപ്രദേശത്തെ തണുത്ത കാറ്റ് ദക്ഷിണാർത്ഥഗോളത്തിൽ എത്തില്ല. 

വർഗ്ഗം:വസന്തം
വർഗ്ഗം:ഋതുക്കൾ
നിറം (ചലച്ചിത്രം)

സൗഹൃദവും പ്രണയവും വിഷയമായി, കുഞ്ചാക്കോ ബോബൻ, ശാലിനി ജോഡി അഭിനയിച്ച മലയാളചലച്ചിത്രമാണ്‌ **നിറം**. കമൽ സംവിധാനം ചെയ്ത് 1999-ൽ പുറത്തിറങ്ങിയ ഈ ചിത്രം ആ വർഷത്തെ ഏറ്റവും വലിയ വിജയചിത്രങ്ങളിലൊന്നായിരുന്നു. ഇഖ്‌ബാൽ കുറ്റിപ്പുറത്തിന്റെ കഥയ്ക്ക് ശത്രുഘ്നനാണ് തിരക്കഥ രചിച്ചിരിക്കുന്നത്. ഗാനങ്ങൾക്ക് സംഗീതം നൽകിയത് വിദ്യാസാഗർ.

ജയലക്ഷ്മി ഫിലിംസിന്റെ ബാനറിൽ കെ. രാധാകൃഷ്ണൻ നിർമ്മിച്ച ഈ ചിത്രം സാഗരിഗ ഫിലിംസ് വിതരണം ചെയ്തിരിക്കുന്നു.

## കഥാതന്തു
സമപ്രായക്കാരായ എബിയും (കുഞ്ചാക്കോ ബോബൻ) സോനയും (ശാലിനി) അയൽക്കാരും കുടുംബ സുഹൃത്തുകളുമാണ്. അവർ തമ്മിൽ സവിശേഷമായ പിരിയാനാവാത്ത ഒരു സുഹൃത് ബന്ധം കുട്ടിക്കാലം മുതലേയുണ്ട് പക്ഷേ അതൊരിക്കലും പ്രണയത്തിന് വഴിമാറിയിരുന്നില്ല. കോളേജ് യൂത്ത് ഫെസ്റ്റിവലിന്റെ ഭാഗമായി ബാംഗ്ലൂരിൽ പോയ സോനയെ ജീവിതത്തിലാദ്യമായി അകന്നിരിക്കേണ്ടി വന്നപ്പോഴാണ് സുഹൃത്ബന്ധത്തിനുപരിയായി സോനയോട് തനിയ്ക്ക് പ്രണയമുണ്ടെന്ന് എബി മനസ്സിലാക്കിയത്. പക്ഷേ സോന തെറ്റിദ്ധരിച്ച് ഇപ്പോഴുള്ള സൗഹൃദം കൂടി നശിച്ചാലോ എന്ന് പേടിച്ച് എബി അത് തുറന്ന് പറയാൻ മടിക്കുന്നു. കോളേജിലെ പാട്ടുകാരനായ പ്രകാശ് മാത്യു (ബോബൻ ആലും‌മൂടൻ) യുവജനോത്സവത്തിനിടയ്ക്ക് തന്നോട് പ്രണയാഭ്യർത്ഥന നടത്തിയ വാർത്തയും കൊണ്ടാ‍ണ് സോന തിരിച്ചുവന്നത്. വീണ്ടും ഒരു നല്ല സുഹൃത്ത് മാത്രമായിരിയ്ക്കാൻ തീരുമാനിച്ച് പ്രകാശ് മാത്യുവുമായുള്ള ബന്ധത്തെ എബി പിന്തുണയ്ക്കുന്നു. പ്രകാശ് മാത്യുമായുള്ള വിവാഹം ഉറപ്പിച്ചപ്പോഴാണ് ഒരുനാൾ തമ്മിൽ പിരിയേണ്ടിവരുമെന്ന് സോനയും ചിന്തിക്കുന്നത്. തന്റെ മനസ്സിൽ ഉറങ്ങിക്കിടന്നിരുന്ന എബിയോടുള്ള പ്രണയം സോനയും മെല്ലെ തിരിച്ചറിയുകയാണ്.

## അഭിനേതാക്കൾ
* കുഞ്ചാക്കോ ബോബൻ – എബി
* ശാലിനി – സോന
* ജോമോൾ – വർഷ
* ബോബൻ ആലും‌മൂടൻ – പ്രകാശ് മാത്യു
* ലാലു അലക്സ് – ഡോ. സണ്ണി
* ദേവൻ – ജേക്കബ് ജോൺ
* അംബിക – ബേബി
* ബിന്ദു പണിക്കർ – മായ
* സൈനുദ്ദീൻ – നാടകസംവിധായകൻ
* പ്രേം പ്രകാശ് – മാത്തുക്കുട്ടി
* റിസ ബാവ – ജിനൻ
* ബാബു സ്വാമി – കേണൽ
* കെ.പി.എ.സി. ലളിത – പ്രകാശ് മാത്യുവിന്റെ അച്ചമ്മ
* കോവൈ സരള – രുക്കു

## സംഗീതം
ഗിരീഷ് പുത്തഞ്ചേരി, ബിച്ചു തിരുമല എന്നിവർ എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് വിദ്യാസാഗറാണ്. ഗാനങ്ങൾ ജോണി സാഗരിഗ വിപണനം ചെയ്തിരിക്കുന്നു.

;ഗാനങ്ങൾ

## മറ്റ് ഭാഷകളിൽ
ഈ ചിത്രം നിരവധി ഭാഷകളിൽ പുനർ നിർമ്മിച്ചു.

തെലുങ്ക് - നുവ്വെ കവാലി -2000

തമിഴ് - പിരിയാധ വാരം വീണ്ടും-2001

കന്നഡ - നിനാഗഗി -2002 

ഹിന്ദി - തുജെ മേരി കസം -2003.

## അണിയറ പ്രവർത്തകർ
* ഛായാഗ്രഹണം: പി. സുകുമാർ
* ചിത്രസം‌യോജനം: കെ. രാജഗോപാൽ
* കലാസംവിധാനം: എം. ബാവ
* നൃത്തം: കല
* ചമയം: പി.വി. ശങ്കർ
* വസ്ത്രാലങ്കാരം: ഊട്ടി ശങ്കർ
* പ്രൊഡക്ഷൻ എക്സിക്യൂട്ടീവ്: രാജൻ കുന്ദംകുളം

## പുറത്തേക്കുള്ള കണ്ണികൾ

* 
* ''നിറം'' – മലയാളസംഗീതം.ഇൻഫോ 

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:പി.സുകുമാർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ഗിരീഷ്-വിദ്യാസാഗർ ഗാനങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ
വർഗ്ഗം:കെ രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ
വിജയദശമി

ഇന്ത്യയിലും നേപ്പാളിലും ആഘോഷിക്കപ്പെടുന്ന ഒരു ഹൈന്ദവോത്സവമാണ്‌ **വിജയദശമി**.(Bengali: বিজয়াদশমী, Kannada: ವಿಜಯದಶಮಿ, Malayalam: വിജയദശമി, Marathi: विजयादशमी, Nepali :विजया दशमी, Tamil: விஜயதசமி, Telugu: విజయదశమి) അസുരരാജാവായിരുന്ന മഹിഷാസുരനെ ദുർഗ്ഗ വധിച്ച ദിവസമാണു വിജയദശമി. ഹിന്ദുക്കളുടെ ഇടയിൽ പ്രചാരമുള്ള ചടങ്ങായ വിദ്യാരംഭം, കേരളത്തിൽ, നവരാത്രി പൂജയുടെ അവസാനദിനമായ വിജയദശമി ദിവസമാണ് നടത്തുന്നത്.
ഗായത്രി ചക്രവർത്തി സ്പിവക്

ഇന്ത്യക്കാരിയായ ഒരു സാഹിത്യവിമർശകയും സൈദ്ധാന്തികയുമാണ്‌ **ഗായത്രി ചക്രവർത്തി സ്പിവക്** (ജനനം: 1942 ഫെബ്രുവരി 24). പോസ്റ്റ്കൊളോണിയലിസത്തിന്റെ അടിസ്ഥാന ഉറവിടമായി കണക്കാക്കുന്ന "കീഴാളപക്ഷത്തിനു സംസാരിക്കാമോ?" (Can the Subaltern Speak ?) എന്ന ലേഖനത്തിലൂടെയും ഴാക്ക് ദെറിദയുടെ "ഓഫ് ഗ്രാമ്മറ്റോളജി" എന്ന ഗ്രന്ഥത്തിന്റെ പരിഭാഷയിലൂടെയുമാണ്‌ ഗായത്രി കൂടുതലായി അറിയപ്പെടുന്നത്. കോളംബിയ സർ‌വകലാശാലയിൽ അദ്ധ്യാപികയായ ഗായത്രി സ്പിവക്, 2007 ൽ അവിടുത്തെ യൂനിവേഴ്സിറ്റി പ്രൊഫസർ എന്ന ഉന്നത പദവിയിലേക്ക് ഉയർത്തപ്പെട്ടു. പണ്ഡിതയായ ഇവർ ലോക വ്യാപകമായി സഞ്ചരിച്ച് പ്രഭാഷണങ്ങളും നടത്തുന്നു. 

## ജീവിതം
1942 ഫെബ്രുവരി 24 ന്‌ കൽക്കട്ടയിലാണ്‌ ഗായത്രി ചക്രവർത്തിയുടെ ജനനം. കൽകട്ട സർ‌വകലാശാലയിൽ നിന്ന് ഇംഗ്ലീഷ് സാഹിത്യത്തിൽ ഒന്നാം ക്ലാസ്സോടെ ബിരുദം(1959) നേടി. പിന്നീട് കോർനെൽ സർ‌വകലാശാലയിൽ നിന്ന് ബിരുദാനന്തര ബിരുദം പൂർത്തിയാക്കി. ഐയോവ സർ‌വകലാശാലയിൽ അദ്ധ്യാപികയായിരിക്കുമ്പോൾ പി.എച്ച്.ഡിയും നേടി. ഡബ്ക്റ്റ്യ്. ബി. യീറ്റ്സിനെ കുറിച്ചുള്ളതായിരുന്നു അവരുടെ തീസിസ്. 1960 ൽ ടാൽബൊട്ട് സ്പിവകുമായി വിവാഹിതയായെങ്കിലും പിന്നീട് വേർപിരിഞ്ഞു. 
സ്പിവക്കിന്റെ 1999 ൽ പ്രസിദ്ധീകരിച്ച "എ ക്രിറ്റിക് ഓഫ് പോസ്റ്റ്കൊളോണിയൽ റീസൺ" എന്ന കൃതി, പ്രധാന യൂറോപ്പ്യൻ ചിന്തകരുടെ കൃതികളിൽ (ഉദാഹരണം:ഇമ്മാനുവേൽ കാന്റ്, ഹേഗൽ) എങ്ങനെയാണ്‌ കീഴാളരെ കുറിച്ചുള്ള ചർച്ചകൾ ഒഴിവാക്കാനുള്ള പ്രവണത പ്രകടമാവുന്നതെന്നും യൂറോപ്പ്യന്മാരല്ലാത്ത ആളുകൾ‍ മുഴു മാനവിക വിഷയങ്ങൾ കൈകാര്യം ചെയ്യുന്നതിനെ സജീവമായി തടയപ്പെടുന്നത് എങ്ങനെയെന്നും അന്വേഷിക്കുന്ന ഒന്നാണ്‌.

## കൃതികൾ
* മൈസെൽഫ്, ഐ മസ്റ്റ് റീമേക്ക്: ദ ലൈഫ് ആന്റ് പോയട്രി ഓഫ് ഡബ്ല്യു. ബി. യീറ്റ്സ് (1974)
* ഓഫ് ഗ്രാമ്മാറ്റോളജി (വിമർശനാത്മക പഠനങ്ങൾ ഉൾക്കൊള്ളുന്ന വിവർത്തന കൃതി) (1976) 
* ഇൻ അതർ വേൾഡ്‌സ്: എസ്സേസ് ഇൻ കൾച്ചറൽ പൊളിറ്റിക്സ് (1987)
* സെലക്റ്റഡ് സബാൾട്ടൻ സ്റ്റഡീസ് (റണാജിത് ഗുഹയുമായി ചേർന്ന് സമാഹരിച്ചത്) (1988)
* ദ പോസ്റ്റ് കൊളോണിയൽ ക്രിറ്റിക് (1990)
* ഔട്ട്സൈഡ് ഇൻ ദി ടീച്ചിംഗ് മെഷീൻ (1993)
* ദ സ്പിവക് റീഡർ (1995)
* എ ക്രിറ്റിക് ഓഫ് പോസ്റ്റ്കൊളോണിയൽ റീസൺ: ടുവാർഡ്സ് എ ഹിസ്റ്ററി ഓഫ് ദി വാനിഷിംഗ് പ്രെസന്റ് (1999)
* ഡെത്ത് ഓഫ് എ ഡിസിപ്ലിൻ (2003)
* അതർ ഏഷ്യാസ് (2005)

## പുറത്തേക്കുള്ള കണ്ണികൾ
*
*Gayatri Chakraborty Spivak -Wikipedia
 
 https://en.m.wikipedia.org/wiki/Gayatri_Chakravorty_Spivak

* 'Righting Wrongs' (Read full article)
* 'Woman' as Theatre  in Radical Philosophy
* Gayatri Chakravorty Spivak - An Overview 
* Full article "Can the Subaltern Speak?"
* "In the Gaudy Supermarket"  - A critical review of *A Critique of Post-Colonial Reason: Toward a History of the Vanishing Present* by 
ടെറി ഈഗിൾടൺ in the London Review of Books,  May 1999
* "Exacting Solidarities"  - Letters responding to Eagleton's review of Spivak by Judith Butler and others
* Glossary of Key Terms in the Work of Spivak 

വർഗ്ഗം:1942-ൽ ജനിച്ചവർ

വർഗ്ഗം:ഫെബ്രുവരി 24-ന് ജനിച്ചവർ

വർഗ്ഗം:സാഹിത്യകാരന്മാർ
വർഗ്ഗം:ജീവിച്ചിരിക്കുന്നവർ
കവിയൂർ (കണ്ണൂർ)

കണ്ണൂർ ജില്ലയിൽ ചൊക്ലിയുടെയും മാഹിയുടെയും  ഈടയിൽ വരുന്ന  ഭൂപ്രദേശമാണ്‌ **കവിയൂർ**. ഹെർമൻ ഗുണ്ടർട്ടിനെ‌ മലയാളം  പഠിപ്പിച്ചത് കവിയൂരിലെ ഊരാച്ചേരി ഗുരുക്കന്മാരാണ്‌ .

മലയാളം-ഇംഗ്ളീഷ് നിഘണ്ടു തയ്യാറാക്കിയ ജർമ്മൻകാരനായ ഡോക്ടർ ഹെർമ്മൻ ഗുണ്ടർട്ടിനെ സംസ്കൃതവും മലയാളവും പഠിപ്പിക്കുകയും നിഘണ്ടു നിർമ്മാണത്തിൽ സഹായിക്കുകയും ചെയ്ത ഊരാച്ചേരി ഗുരുനാഥൻമാർ ജീവിച്ചിരുന്ന ഗ്രാമമാണിത്. ഊരാച്ചേരി വീട് ഇപ്പോഴും നിലകൊള്ളുന്നുണ്ട്. ഭിഷഗ്വരൻമാരും കവികളും ഉണ്ടായിരുന്ന ഊരാച്ചേരിയിലെ ഗുരുനാഥൻമാരിൽ നിന്നാണ് കവിയൂർ ഗ്രാമത്തിന് ആ പേർ കൈവന്നത് എന്ന് പറയപ്പെടുന്നു.

## അവലംബം

## പുറത്തേക്കുള്ള കണ്ണികൾ
ഹൗ സ്റ്റഫ് വർക്ക്സ്.കോം

വാഹന യന്ത്രങ്ങൾ, സി.ഡി, ഹാർഡ് ഡിസ്ക്ക്, വിമാനം തുടങ്ങി റോക്കറ്റുകൾ വരെ എങ്ങനെയാണു പ്രവർത്തിക്കുന്നതെന്നു ലളിതമായും വിശദമായും പറഞ്ഞുതരുന്ന വെബ്സൈറ്റാണു ഹൗ സ്റ്റഫ് വർക്ക്സ്. ഓട്ടോമൊബൈൽ, ഇലക്ട്രോണിക്സ്, വിനോദം, ആരോഗ്യം, സാമ്പത്തികം, വീട്, വ്യക്തികൾ, യാത്ര, ശാസ്ത്രം, തുടങ്ങിയ വിഭാഗങ്ങളിലായി നമുക്കുണ്ടാകുന്ന നൂറായിരം ചോദ്യങ്ങൾക്ക് ഉത്തരം നൽകുന്ന ഒരു സൈബർ അനുഭവമാണു ഈ വെബ്സൈറ്റ്. മുഖത്താളിൽ നിന്നുള്ളതോ തിരഞ്ഞെടുത്തതോ ആയ വിവരങ്ങൾ നമുക്ക് താളുകളിലായി കാണാൻ കഴിയും. പല വിഭാഗങ്ങളുടെയും തത്ത്വങ്ങൾ പെട്ടെന്നു മനസ്സിലാക്കാനായി ലളീതമായി ഫ്ലാഷ് അനിമേഷനുകളുടെ സഹായത്തോടെ അവതരിപ്പിച്ചിട്ടുണ്ട്.

## പുറത്തേക്കുള്ള കണ്ണികൾ
http://www.howstuffworks.com

വർഗ്ഗം:വെബ്സൈറ്റുകൾ